cyanic-selkie/wikianc huggingface dataset:
അലോക്കേറ്റർ (സി++)
സി++ പ്രോഗ്രാമിങ് ഭാഷയിലെ പ്രധാനപ്പെട്ട ഒരു ഭാഗം ആണ് എസ്.ടി.എൽ (STL) എന്ന് വിളിയ്ക്കപ്പെടുന്ന സ്റ്റാൻഡേർഡ് ടെമ്പ്ലേറ്റ് ലൈബ്രറി. ഇതിലെ ഒരു പ്രധാന ഭാഗം ആണ് അലോക്കേറ്റർ (allocator). എസ്.ടി.എൽ പ്രധാനമായും കണ്ടെയ്നർ (container) എന്നറിയപ്പെടുന്ന ഒരു കൂട്ടം ക്ലാസുകൾ (class) ആണ് ഒരു പ്രോഗ്രാമർക്ക് നൽകുന്നത്. ഇത് വെക്റ്റർ (vector) ആകാം, മാപ് (map) ആകാം അല്ലെങ്കിൽ സെറ്റ് (set) ആകാം. എന്നാൽ ഈ കണ്ടെയ്നറുകൾ കമ്പ്യൂട്ടർ മെമ്മറിയിൽ  ഡാറ്റ വെയ്ക്കുമ്പോൾ അവയിലെ അംഗങ്ങളുടെ എണ്ണം കൂടുന്നതിനനുസരിച്ച് മെമ്മറിയുടെ വലിപ്പം കൂട്ടേണ്ടി വരും. ഇതിനു വേണ്ടി പല സമയത്തും ഓപ്പറേറ്റിംഗ് സിസ്റ്റത്തിന്റെ അടുത്ത് നിന്നും പുതുതായി മെമ്മറി എടുക്കുകയോ (allocate) ചിലപ്പോൾ തിരിച്ചു കൊടുക്കേണ്ടി വരികയോ (deallocate) വേണ്ടി വരും. എന്നാൽ ഇത്തരം മെമ്മറി ഇടപാടുകൾ ഓപ്പറേറ്റിംഗ് സിസ്റ്റത്തിനെ അപേക്ഷിച്ചു മാറിക്കൊണ്ടിരിയ്ക്കും. ഇത്തരം ആശ്രിതത്വങ്ങൾ മാറ്റി മെമ്മറി ഇടപാടുകൾക്ക്‌ ഒരു ഏകീകൃത രൂപം കൊടുക്കുക എന്നുള്ളതാണ് അലോക്കേറ്ററുകളുടെ കടമ. അലക്സാണ്ടർ സ്റ്റെപ്പനോവ് ആണ് 1994'ൽ ആദ്യമായി ഈ ആശയം മുന്നോട്ടു വെച്ചത്.
ഉപയോഗം
അലോക്കേറ്ററുകളുടെ പ്രധാന ഉപയോഗം കണ്ടെയ്നറുകളെ മെമ്മറി എങ്ങനെ കൈകാര്യം ചെയ്യാം എന്ന ചുമതലയിൽ നിന്നും ഒഴിവാക്കുക എന്നുള്ളതാണ്. കണ്ടെയ്നറുകളുടെ പ്രധാന ചുമതല അവ പേറുന്ന ഡാറ്റയെ എങ്ങനെ കാര്യക്ഷമമായി കൈകാര്യം ചെയ്യുക എന്നുള്ളതാണ്. ഉദാഹരണം : ഒരു മാപ് അതിൽ അംഗങ്ങളെ എങ്ങനെ പുതുതായി ചേർക്കാം എന്നുള്ള അൽഗോരിതത്തെ എത്ര കാര്യക്ഷമം ആക്കം എന്നുള്ളതിൽ ആണ് ശ്രദ്ധ കേന്ദ്രീകരിക്കേണ്ടത്. ഡാറ്റയ്ക്ക് ഇരിയ്ക്കാനുള്ള സ്ഥലം കണ്ടെത്തുക എന്നുള്ളതല്ല അതിന്റെ പ്രധാന ചുമതല എന്നർത്ഥം. ഡാറ്റയെ എവിടെ എങ്ങനെ വെയ്ക്കാം എന്നുള്ള ചുമതല മറ്റൊരു സഹായിയായ അലോക്കേറ്ററിന് നൽകുന്നതിലൂടെ കണ്ടെയ്നർ എഴുതുന്ന ആൾക്ക് അവയുടെ പ്രധാന ചുമതല വൃത്തിയായി ചെയ്യാൻ അവസരം കിട്ടുന്നു.
ഇനി ഡാറ്റയെ മെമ്മറിയിൽ എവിടെ എങ്ങനെ വെയ്ക്കാം എന്നത് അലോക്കേറ്റർ എഴുതുന്ന ആൾ തീരുമാനിയ്ക്കുന്നു. പ്രധാനമായും വളരെ കാര്യക്ഷമം ആയി മെമ്മറി ഉപയോഗപ്പെടുത്തുക എന്നുള്ളതാണ് അലോക്കേറ്റർ ക്ലാസ് എഴുതുന്ന ആൾ ചെയ്യാറ്. ഓപ്പറേറ്റിംഗ് സിസ്റ്റത്തിന്റെ പക്കൽ നിന്നും മെമ്മറി എടുക്കാനും തിരിച്ചു കൊടുക്കാനും ന്യൂ/ഡിലീറ്റ് എന്നീ രണ്ട് നിർദ്ദേശങ്ങൾ ആണ് സി++ ഭാഷയിൽ ഉപയോഗിയ്ക്കുന്നത്. ലാംഗ്വേജ് റൺ ടൈം എന്ന ഒരു ലൈബ്രറി ആണ് ഈ പ്രക്രിയ ചെയ്യാനുള്ള കോഡ് നൽകുന്നത്. പൊതുവേ ഈ കോഡ് പ്രധാനപ്പെട്ട ചില ഉപയോഗങ്ങൾക്ക് വളരെ അനുയോജ്യമായിരിയ്‌ക്കും. ഉദാഹരണത്തിന്, കുറെ ഏറെ മെമ്മറി ഒരേ സമയം നേടിയെടുക്കാനും തിരിച്ചു കൊടുക്കാനും ഇത് കാര്യക്ഷമം ആണ്. എന്നാൽ ഈ കോഡ് എല്ലാ അവസരങ്ങളിലും കാര്യക്ഷമം ആയി പ്രവർത്തിയ്‌ക്കണം എന്നില്ല. ഉദാഹരണം മാപ് (map) എന്ന കണ്ടെയ്നർ പ്രവർത്തിയ്‌ക്കുമ്പോൾ ചെറിയ ചെറിയ ഒട്ടേറെ മെമ്മറി ലൊക്കേഷൻസ് എടുക്കുകയും തിരിച്ചു വെയ്ക്കുകയും വേണ്ടി വരും. ഇവിടെ ന്യൂ/ഡിലീറ്റ് നിർദ്ദേശങ്ങൾ ഉപയോഗിയ്ക്കുന്നത് മാപ്പിന്റെ പൊതുവെ ഉള്ള കാര്യക്ഷമത കുറയ്ക്കാനിടയുണ്ട്. ഇവിടെ ഇത്തരം ഉദ്ദേശത്തിനായുള്ള പ്രത്യേക അലോക്കേറ്റർ ഉപയോഗിയ്ക്കുന്നതാണ് അഭികാമ്യം. അത് പോലെ ചില അവസരങ്ങളിൽ കൂടുതൽ എളുപ്പത്തിൽ മെമ്മറി പ്രശ്നങ്ങൾ കണ്ടു പിടിയ്ക്കാനായി ചില പ്രത്യേക തരം അലോക്കേറ്റർ ഉപയോഗിയ്ക്കാറുണ്ട്. ഇത്തരം സന്ദർഭത്തിൽ കണ്ടെയ്നറിനു നൽകുന്ന മെമ്മറിയുടെ അവസാനം അധികമായുള്ള ഏതാനും ബെറ്റുകളും വെയ്ക്കുന്നു. കണ്ടെയ്നർ തന്റെ പ്രവൃത്തികൾ ചെയ്യുമ്പോൾ എന്തെങ്കിലും തെറ്റു പറ്റി അതിന് അനുവദിച്ചിട്ടുള്ള പരിധിയുടെ പുറത്തു പോയി എഴുത്തുകയാണെങ്കിൽ അത്തരം പ്രശ്നങ്ങൾ അലോക്കേറ്റർ പിന്നീട് കണ്ടുപിടിച്ചു കൊടുക്കും.
ചുമതലകൾ
ഒരു അലോക്കേറ്റർ ക്ലാസ് താഴെപ്പറയുന്ന പ്രവൃത്തികൾ എങ്കിലും ചെയ്യണം. ഈ ക്ലാസ്സിന്റെ പേര് A എന്നും അത് T എന്ന ടൈപ്പിന് വേണ്ടി ഉള്ള അലോക്കേറ്റർ ആണെന്നും വിചാരിയ്ക്കുക.
പുറംകണ്ണികൾ
വർഗ്ഗം:സി++
ഡാലി റിവർ, നോർത്തേൺ ടെറിട്ടറി
ചരിത്രം
ഈ പ്രദേശത്തിന്റെ പരമ്പരാഗത ഉടമകൾ മുല്ലുക്-മുല്ലുക് ജനതയാണ്.
ബോയൽ ട്രാവേഴ്‌സ് ഫിന്നിസിന്റെ വരവോടെ 1865-ൽ ഡാലി റിവറിലെ യൂറോപ്യൻ കുടിയേറ്റം ആരംഭിച്ചു. സൗത്ത് ഓസ്‌ട്രേലിയയിലെ ആദ്യത്തെ പ്രീമിയറും നോർത്തേൺ ടെറിട്ടറിയിലെ അഡ്മിനിസ്ട്രേറ്ററും ഇദ്ദേഹമായിരുന്നു. നോർത്തേൺ ടെറിട്ടറി അക്കാലത്ത് സൗത്ത് ഓസ്‌ട്രേലിയയുടെ ഭാഗമായതിനാൽ ഫിന്നിസ് ഈ നദിക്ക് സൗത്ത് ഓസ്‌ട്രേലിയയുടെ ഗവർണറായിരുന്ന സർ ഡൊമിനിക് ഡാലിയുടെ പേര് നൽകി. ചെമ്പ് കണ്ടെത്തുന്ന 1882 വരെ ഈ പ്രദേശം യൂറോപ്യന്മാർക്ക് തൊട്ടുകൂടാത്തതായിരുന്നു.
ആകർഷണങ്ങൾ
ഓസ്‌ട്രേലിയയിലെ മറ്റെവിടെയേക്കാളും കൂടുതൽ ശുദ്ധജല കടലാമകളുടെ ആവാസ കേന്ദ്രമാണ് ഡാലി നദി. ഇപ്പോൾ പട്ടണത്തിൽ ഏതാനും മോട്ടൽ യൂണിറ്റുകൾ, ഒരു പോലീസ് സ്റ്റേഷൻ, ഒരു സൗജന്യ കാരവൻ പാർക്ക് എന്നിവയും ഒന്നിലധികം പബ്ബുകളും ഇവിടെയുണ്ട്. കായൽ മുതലകൾ, ഉരഗങ്ങൾ, ചിലന്തികൾ, കോക്കാറ്റൂകൾ, കാട്ടുപന്നികൾ, കാട്ടുപോത്ത്, കണ്ടൽക്കാടുകൾ, ഭീമൻ മുളകൾ, പാണ്ടനസ്, കപ്പോക് മരങ്ങൾ എന്നിവയാണ് ഡാലി റിവർ നേച്ചർ പാർക്കിലുള്ളത്.
നെസ് പെർസ് അമേരിക്കൻ ഇന്ത്യൻ ജനത
നെസ് പെർസ് (/ˌnɛzˈpɜːrs/ (autonym: Niimíipu അവരുടെതന്നെ ഭാഷയിൽ) ഐക്യനാടുകളിലെ വടക്കുപടിഞ്ഞാറൻ പസഫിക് പീഠഭൂമി മേഖലയിലുള്ള തദ്ദേശീയ അമേരിക്കൻ ഇന്ത്യൻ വർഗ്ഗമാണ്. ഈ വർഗ്ഗം നെസ് പെർസ് ട്രൈബ് എന്ന പേരിൽ ഫെഡറൽ അംഗീകാരം നേടിയ ഇവർ ഇഡോഹോയിലെ റിസർവ്വേഷനിൽ സ്വയംഭരണാധികാരം നടത്തുന്നു. ഈ വർഗ്ഗത്തിൻറെ ഇപ്പോഴത്തെ ചീഫ് ജോ നെയ്‍ലിയാണ്.   ഇഡോഹോ സംസ്ഥാനത്തെ ഫെഡറൽ അംഗീകാരം ലഭിച്ച അഞ്ചു വർഗ്ഗങ്ങളിലൊന്നാണിത്.
ഈ വർഗ്ഗം പ്രാചീനകാലത്തെ കോർഡില്ലെറൻ സംസ്കാരത്തിൻറെ (കാസ്കെയ്ഡ് ഫെയ്സ് എന്നും അറിയപ്പെടുന്ന ഈ സംസ്കാരം വടക്കേ അമേരിക്കയിലെ വടക്കുപടിഞ്ഞാറൻ പസഫിക് മേഖലയിൽ 9000 അല്ലെങ്കിൽ 10000 BC  മുതൽ ഏകദേശം 5500 BC വരെ നിലനിന്നിരുന്ന പ്രാചീന തദ്ദേശീയ ഇന്ത്യൻ വർഗ്ഗക്കാരുടെ സംസ്കാരമാണ്) പിന്തുടർച്ചക്കാരാണെന്ന് നരവംശശാസ്‌ത്രജ്ഞർ രേഖപ്പെടുത്തുന്നു. റോക്കി പർവ്വത മേഖലയിൽ നിന്നും തെക്കു ഭാഗത്തേയ്ക്കും പടിഞ്ഞാറുള്ള സമതല മേഖലയിലുമെത്തിയ വിവിധ സംഘങ്ങൾ സംയോജിച്ചാണ് ഈ വർ‌ഗ്ഗം ഉടലെടുത്തത്. ഈ വർഗ്ഗത്തനും അയൽമേഖലയിലുള്ള ചിനൂക്ക് വർഗ്ഗക്കാർക്കും നെസ് പെർസ് എന്ന പേരു നല്കിയത് ഈ മേഖലയിൽ വന്നെത്തിയ ഫ്രഞ്ചു പര്യവേക്ഷകരായിരുന്നു. ഇതിനർത്ഥം തുളച്ച മൂക്കുള്ളവർ എന്നാണ്. എന്നാൽ ഇത്തരത്തിലുള്ള അലങ്കാരം ചിനൂക്ക് വർഗ്ഗക്കാരാണ് നടത്താറുള്ളത്.
നെസ് പെർസ് ഗോത്രവൃത്താന്തം
നെസ് പെർസ് ജനങ്ങൾ അവരുടെ തന്നെ ഭാഷയിൽ Nimíipuu (ഉച്ചാരണം  [nimiːpuː ]), എന്നറിയപ്പെടുന്നു. സഹാപ്റ്റിയൻ ഭാക്ഷാകുടുംബത്തിലെ അവരുടെ ഭാക്ഷയിലുള്ള ഈ വാക്കിന് "The People," എന്നർത്ഥം വരുന്നു. ഐക്യനാടുകൾ ഔദ്യോഗികരേഖകളിലും ഇടപാടുകളിലും നെസ് പെർസ് എന്ന പേരുപയോഗിക്കുന്നതിനാൽ ഈ ഗോത്രവും നെസ് പെർസ് എന്ന പേരുപയോഗിച്ചുവരുന്നു. നെസ് പെർസ് എന്ന ഫ്രഞ്ച് വാക്കിൻറെ യഥാർത്ഥ ഉച്ചാരണം [ne pɛʁse] എന്നാണ്.
1805 ൽ ഫ്രഞ്ച് പര്യവേക്ഷകർ ഈ ജനങ്ങളെ നെസ് പെർസ് എന്ന് തെറ്റായി രേഖപ്പെടുത്തുകയായിരുന്നു. ഇവർ മൂക്കു തുളച്ച് ആഭരണങ്ങൾ അണിയുന്ന വർഗ്ഗമായിരുന്നില്ല. യഥാർത്ഥത്തിൽ ഈ ആചാരം വടക്കുപടിഞ്ഞാറൻ പസഫിക്ക് മേഖലയിൽ കൊളമ്പിയ നദിയ്ക്കു താഴ്ഭാഗത്തു വസിച്ചിരുന്ന ചിനൂക്ക് വർഗ്ഗക്കാരായിരുന്നു യഥാർത്ഥത്തിൽ മൂക്കൂതുളച്ച് ആഭരണങ്ങള‍്‍ അണിയാറുണ്ടായിരുന്നത്. ആഹാരത്തിനായി ചിനൂക്കുകളെപ്പോലെ നെസ് പെർസുകളും നദികളിലെ സാൽമൺ മത്സ്യങ്ങളെയായിരുന്നു ആശ്രയിച്ചിരുന്നത്. ഈ രണ്ടുവർഗ്ഗങ്ങളും മത്സ്യബന്ധനമേഖലകളും വ്യാപാര കേന്ദ്രങ്ങളും അന്യോന്യം പങ്കുവച്ചിരുന്നു. എന്നാൽ ചിനൂക്കുകൾ സാമൂഹികമായും സംസ്കാരികമായി ഏറെ വ്യത്യസ്തരായ ജനവിഭാഗമായിരുന്നു. ചിനൂക്ക് വർഗ്ഗത്തിൽ പുരോഹിതവാഴ്ചയായിരുന്നു നിലനിന്നിരുന്നത്.
അവലംബം
വർഗ്ഗം:അമേരിക്കൻ ഇന്ത്യൻ ജനത
യെം ആൻഡ് ദ ബിഗ് ഹൂം
‍ജെറി പിന്റോ രചിച്ച ഇംഗ്ലീഷ് നോവലാണ് യെം ആൻഡ് ദ ബിഗ് ഹൂം. ഈ കൃതിക്ക് 2016 ലെ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
അവലംബം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:ഇംഗ്ലീഷ് നോവലുകൾ
ടെലിസ്കോപ്പ് (ഗോൾഡ്ഫിഷ്)
ടെലിസ്കോപ്പ് ഐ(Japanese: 出目金, translit. Demekin) ഒരു ഫാൻസി ഗോൾഡ്ഫിഷ് ആണ്. പുറത്തേയ്ക്കുതള്ളിനിൽക്കുന്ന കണ്ണുകൾ ഇതിന്റെ പ്രത്യേകതയാണ്.
മറ്റു വകഭേദങ്ങൾ
ചുവപ്പ്, ഓറഞ്ച്, മഞ്ഞ എന്നീ ടെലിസ്കോപ്പുകൾ കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ഗോൾഡ്ഫിഷ് ബ്രീഡ്സ്
റോഷാക്ക് ടെസ്റ്റ്
റോഷാക്ക് ടെസ്റ്റ് ഒരു പ്രൊജക്റ്റീവ് സൈക്കോളജിക്കൽ ടെസ്റ്റാണ്, അതിൽ വ്യക്തികളുടെ മഷി ബ്ലോട്ടുകളെക്കുറിച്ചുള്ള ധാരണകൾ രേഖപ്പെടുത്തുകയും തുടർന്ന് മനഃശാസ്ത്രപരമായ വ്യാഖ്യാനം, സങ്കീർണ്ണമായ അൽഗോരിതങ്ങൾ അല്ലെങ്കിൽ രണ്ടും ഉപയോഗിച്ച് വിശകലനം ചെയ്യുകയും ചെയ്യുന്നു. ചില മനഃശാസ്ത്രജ്ഞർ ഒരു വ്യക്തിയുടെ വ്യക്തിത്വ സവിശേഷതകളും വൈകാരിക പ്രവർത്തനവും പരിശോധിക്കാൻ ഈ പരിശോധന ഉപയോഗിക്കുന്നു. അന്തർലീനമായ ചിന്താ വൈകല്യം കണ്ടുപിടിക്കാൻ, പ്രത്യേകിച്ച് രോഗികൾ അവരുടെ ചിന്താ പ്രക്രിയകൾ തുറന്ന് വിവരിക്കാൻ വിമുഖത കാണിക്കുന്ന സന്ദർഭങ്ങളിൽ ഇത് ഉപയോഗിക്കുന്നു. സ്വിസ് സൈക്കോളജിസ്റ്റ് ഹെർമൻ റോഷാക്കിൻറെ പേരിലാണ് ഈ ടെസ്റ്റ് അറിയപ്പെടുന്നത്. 1960-കളിൽ, റോഷാക്ക് ഏറ്റവും വ്യാപകമായി ഉപയോഗിച്ചിരുന്ന പ്രൊജക്റ്റീവ് ടെസ്റ്റ് ആയിരുന്നു.
ചരിത്രം
വലത്ത്‌|ലഘുചിത്രം| [[ഹെർമൻ റോഷാക്ക് 1921-ൽ ഇങ്ക്ബ്ലോട്ട് ടെസ്റ്റ് സൃഷ്ടിച്ചു.]] ഒരു വ്യക്തിയുടെ വ്യക്തിത്വം വിലയിരുത്താൻ "അവ്യക്തമായ ഡിസൈനുകളുടെ" വ്യാഖ്യാനം ഉപയോഗിക്കുന്ന ആശയം ലിയനാർഡോ ഡാവിഞ്ചിയിലേക്കും ബോട്ടിസെല്ലിയിലേക്കും എത്തുന്ന ഒന്നാണ്. പത്തൊൻപതാം നൂറ്റാണ്ടിന്റെ അവസാനം മുതൽ ഗോബോലിങ്ക്‌സ് എന്ന ഗെയിമിന്റെ കേന്ദ്രമായിരുന്നു മഷിപ്പടർപ്പുകളുടെ വ്യാഖ്യാനം. എന്നിരുന്നാലും, ഇത്തരത്തിലുള്ള ആദ്യത്തെ ചിട്ടയായ സമീപനമായിരുന്നു റോഷാക്കിൻറെത്. റോഷാക്ക് തന്നെ കൈകൊണ്ട് വരച്ചതാണ് ഇങ്ക് ബ്ലോട്ടുകൾ.
റോഷാക്ക്, 1857-ൽ ആകസ്മികമായ മഷിയിൽ നിന്ന് പ്രചോദനം ഉൾക്കൊണ്ട കവിതാസമാഹാരം പ്രസിദ്ധീകരിച്ച ജർമ്മൻ ഡോക്ടറായ ജസ്റ്റിനസ് കെർണറിൽ നിന്ന് പ്രചോദനം ഉൾക്കൊണ്ടിരിക്കാം എന്ന് കരുതുന്നു. ഫ്രഞ്ച് മനഃശാസ്ത്രജ്ഞനായ ആൽഫ്രഡ് ബിനറ്റും ഒരു സർഗ്ഗാത്മകത പരീക്ഷയായി മഷി ബ്ലോട്ടുകൾ പരീക്ഷിച്ചു. നൂറ്റാണ്ടിന്റെ തുടക്കത്തിനുശേഷം, ഭാവനയും ബോധവും പഠിക്കുന്നത് പോലുള്ള ലക്ഷ്യങ്ങളോടെ മഷി ബ്ലോട്ടുകൾ ഉപയോഗിച്ച മനഃശാസ്ത്രപരമായ പരീക്ഷണങ്ങൾ പെരുകി.
300 മാനസികരോഗികളെയും 100 വ്യക്തികളെയും പഠിച്ച ശേഷം, 1921-ൽ റോഷാക്ക് തന്റെ സൈക്കോഡയഗ്നോസ്റ്റിക് എന്ന പുസ്തകം എഴുതി, അത് ഇൻക്ബ്ലോട്ട് ടെസ്റ്റിന്റെ അടിസ്ഥാനമായി മാറി (നൂറുകണക്കിന് മഷി ബ്ലോട്ടുകൾ പരീക്ഷിച്ചതിന് ശേഷം, അവയുടെ ഡയഗ്നോസ്റ്റിക് മൂല്യത്തിനായി പത്ത് സെറ്റ് തിരഞ്ഞെടുത്തു), എന്നാൽ അടുത്ത വർഷം അദ്ദേഹം മരിച്ചു. സ്വിസ് സൈക്കോഅനലിറ്റിക് സൊസൈറ്റിയുടെ വൈസ് പ്രസിഡന്റായി അദ്ദേഹം സേവനമനുഷ്ഠിച്ചിട്ടുണ്ടെങ്കിലും, പുസ്തകം പ്രസിദ്ധീകരിക്കുന്നതിൽ റോഷാക്കിന് ബുദ്ധിമുട്ടുണ്ടായിരുന്നു.
1927-ൽ, പുതുതായി സ്ഥാപിതമായ പബ്ലിഷിംഗ് ഹൗസ് ഏണസ്റ്റ് ബിർച്ചറുടെ ഇൻവെന്ററിയിൽ നിന്ന് റോർഷാക്കിന്റെ സൈക്കോഡയഗ്നോസ്റ്റിക് പുസ്തകം വാങ്ങി. സ്വിസ് പ്രസാധകനായ വെർലാഗ് ഹാൻസ് ഹുബർ, ഹോഗ്രെഫ് എജിയുടെ രജിസ്റ്റർ ചെയ്ത വ്യാപാരമുദ്രയായ റോഷാക്കിനൊപ്പം, ടെസ്റ്റിന്റെയും അനുബന്ധ പുസ്തകത്തിന്റെയും പ്രസാധകരായി ഹ്യൂബർ തുടർന്നു. "ഉണങ്ങിയതും ശാസ്ത്രീയവുമായ പദങ്ങൾ ഉപയോഗിച്ച് സാന്ദ്രമായി എഴുതിയ ഒരു ഭാഗം (a densely written piece couched in dry, scientific terminology)" എന്നാണ് ഈ കൃതിയെ വിശേഷിപ്പിക്കുന്നത്.
റോഷാക്കിൻറെ മരണശേഷം, സാമുവൽ ബെക്കും ബ്രൂണോ ക്ലോപ്പറും മറ്റുള്ളവരും ചേർന്ന് യഥാർത്ഥ ടെസ്റ്റ് സ്കോറിംഗ് സംവിധാനം മെച്ചപ്പെടുത്തി. ജോൺ ഇ. എക്‌സ്‌നർ, സമഗ്രമായ സംവിധാനത്തിലെ പിന്നീടുള്ള സംഭവവികാസങ്ങളിൽ ചിലത് സംഗ്രഹിച്ചു, സ്‌കോറിംഗ് കൂടുതൽ കർക്കശമാക്കാൻ ശ്രമിച്ചു. ചില സംവിധാനങ്ങൾ ഒബ്ജക്റ്റ് റിലേഷൻസ് എന്ന മനോവിശ്ലേഷണ ആശയത്തെ അടിസ്ഥാനമാക്കിയുള്ളതാണ്. എക്‌സ്‌നർ സിസ്റ്റം യുണൈറ്റഡ് സ്റ്റേറ്റ്‌സിൽ വളരെ പ്രചാരത്തിലുണ്ട്, യൂറോപ്പിൽ മറ്റ് രീതികൾ ആധിപത്യം പുലർത്തുന്നു,  പാഠപുസ്തകത്തിൽ വിവരിച്ചിരിക്കുന്നത് പോലെ., ഇത് യഥാർത്ഥ റോഷാക്ക് സമ്പ്രദായത്തോട് അടുത്ത് നിൽക്കുന്നതും യഥാർത്ഥ മനോവിശ്ലേഷണ തത്വങ്ങളിൽ കൂടുതൽ ആഴത്തിൽ വേരൂന്നിയതുമാണ്.
റോഷാക്ക് ഒരിക്കലും ഒരു പൊതു വ്യക്തിത്വ പരിശോധനയായി മഷി ബ്ലോട്ടുകൾ ഉപയോഗിക്കാൻ ഉദ്ദേശിച്ചിരുന്നില്ല, അദ്ദേഹം സ്കീസോഫ്രീനിയ രോഗനിർണയത്തിനുള്ള ഒരു ഉപകരണമായാണ് അവ വികസിപ്പിച്ചെടുത്തത്. 1939 വരെ ഈ ടെസ്റ്റ് വ്യക്തിത്വത്തിന്റെ ഒരു പ്രൊജക്റ്റീവ് ടെസ്റ്റായി ഉപയോഗിച്ചിരുന്നില്ല. 2012-ൽ ബിബിസി റേഡിയോ 4 ഡോക്യുമെന്ററിക്ക് വേണ്ടി അഭിമുഖം നടത്തിയപ്പോൾ, സ്വിറ്റ്സർലൻഡിലെ ബേണിലുള്ള റോർഷാച്ച് ആർക്കൈവ്സിന്റെ ക്യൂറേറ്ററായ റീത്ത സൈനർ, റാൻഡം അല്ലെങ്കിൽ ആകസ്മികമായ ഡിസൈനുകൾ എന്നതിലുപരി, തന്റെ പരീക്ഷണത്തിനായി റോഷാക്ക് തിരഞ്ഞെടുത്ത ഓരോ ബ്ലോട്ടുകളും സൂക്ഷ്മമായി രൂപകൽപ്പന ചെയ്തിട്ടുണ്ടെന്ന് നിർദ്ദേശിച്ചു.
രീതി
പ്രേരണകൾ, പ്രതികരണ പ്രവണതകൾ, വൈജ്ഞാനിക പ്രവർത്തനങ്ങൾ, സ്വാധീനത, വ്യക്തിഗത ധാരണകൾ എന്നിങ്ങനെയുള്ള അറിവിനെയും വ്യക്തിത്വ വ്യതിയാനങ്ങളെയും കുറിച്ചുള്ള ഡാറ്റ നൽകുക എന്നതാണ് ടെസ്റ്റിന്റെ പൊതു ലക്ഷ്യം.. വ്യാഖ്യാന രീതികൾ വ്യത്യസ്തമാണ്. എക്സ്നറിന്റെ പ്രവർത്തനത്തെ അടിസ്ഥാനമാക്കിയുള്ളതാണ് യുണൈറ്റഡ് സ്റ്റേറ്റ്സിൽ ഏറ്റവും വ്യാപകമായി ഉപയോഗിക്കുന്ന രീതി.
ടെസ്റ്റ് ഇനങ്ങളുടെ സമമിതി
റോഷാക്ക് ഇങ്ക്ബ്ലോട്ടുകളുടെ ശ്രദ്ധേയമായ സവിശേഷത അവയുടെ സമമിതിയാണ്. സമമിതി തിരഞ്ഞെടുക്കുന്നതിന് മുമ്പ് റോഷാക്ക് അസമമായതും സമമിതിയുമായ ചിത്രങ്ങൾ പരീക്ഷിച്ചിരുന്നു.
ഇൻക്ബ്ലോട്ടുകൾ
റോഷാക്ക് ടെസ്റ്റ് - സൈക്കോഡയഗ്നോസ്റ്റിക് പ്ലേറ്റ്സ്, എന്നതിൽ അച്ചടിച്ച പത്ത് മഷി ബ്ലോട്ടുകൾ ചുവടെയുണ്ട്, ഒന്നുകിൽ മുഴുവൻ ചിത്രത്തിനും അല്ലെങ്കിൽ ഏറ്റവും പ്രധാനപ്പെട്ട വിശദാംശങ്ങൾക്കും വേണ്ടിയുള്ള വിവിധ രചയിതാക്കൾ പറയുന്ന ഏറ്റവും പതിവ് പ്രതികരണങ്ങൾ.
അമേരിക്ക
റോഷാക്ക് ടെസ്റ്റ് മനഃശാസ്ത്രജ്ഞർ മാത്രമാണ് ഉപയോഗിക്കുന്നത്. ഫോറൻസിക് സൈക്കോളജിസ്റ്റുകൾ 36% സമയവും റോഷാക്ക് ഉപയോഗിക്കുന്നു. കസ്റ്റഡി കേസുകളിൽ, 23% സൈക്കോളജിസ്റ്റുകൾ ഒരു കുട്ടിയെ പരിശോധിക്കാൻ റോഷാക്ക് ഉപയോഗിക്കുന്നു. മൂല്യനിർണ്ണയ സേവനങ്ങളിൽ ഏർപ്പെടുന്ന ക്ലിനിക്കൽ സൈക്കോളജിസ്റ്റുകളിൽ 161-ൽ 124 പേരും (77%) റോഷാക്ക് ഉപയോഗിക്കുന്നതായി മറ്റൊരു സർവേ കണ്ടെത്തി, കൂടാതെ 80% സൈക്കോളജി ബിരുദ പ്രോഗ്രാമുകളും അതിന്റെ ഉപയോഗം പഠിപ്പിക്കുന്നു. ക്ലിനിക്കൽ സൈക്കോളജിസ്റ്റുകളുടെ ഉപയോഗം 43% മാത്രമാണെന്ന് മറ്റൊരു പഠനം കണ്ടെത്തി, അതേസമയം സ്കൂൾ സൈക്കോളജിസ്റ്റുകൾ ഇത് 24% ൽ താഴെ മാത്രമാണ് ഉപയോഗിച്ചത്.
രണ്ടാം ലോകമഹായുദ്ധസമയത്ത്, യുണൈറ്റഡ് സ്റ്റേറ്റ്സ് ആർമി മെഡിക്കൽ കോർപ്സിന്റെ ചീഫ് സൈക്യാട്രിസ്റ്റ് ഡോ. ഡഗ്ലസ് കെല്ലിയും മനഃശാസ്ത്രജ്ഞനായ ഗുസ്താവ് ഗിൽബെർട്ടും ചേർന്ന് നാസി നേതൃത്വ ഗ്രൂപ്പിലെ 22 പ്രതികൾക്ക് ആദ്യ ന്യൂറംബർഗ് ട്രയലുകൾക്ക് മുമ്പ്, റോഷാക്ക് ടെസ്റ്റ് നടത്തി,  ചില ടെസ്റ്റ് സ്കോറുകൾ പതിറ്റാണ്ടുകൾക്ക് ശേഷം പ്രസിദ്ധീകരിച്ചു.
1980-കളിൽ സൈക്കോളജിസ്റ്റ് ജോൺ എക്‌സ്‌നർ തന്റെ സ്വന്തം സ്‌കോറിംഗ് സിസ്റ്റമായ എക്‌സ്‌നർ കോംപ്രിഹെൻസീവ് സിസ്റ്റത്തെ അടിസ്ഥാനമാക്കി റോഷാക്ക് ടെസ്റ്റിന്റെ കമ്പ്യൂട്ടറൈസ്ഡ് വ്യാഖ്യാനം വികസിപ്പിച്ചെടുത്തു. നിലവിൽ, മൂന്ന് കമ്പ്യൂട്ടറൈസ്ഡ് മൂല്യനിർണ്ണയങ്ങളിൽ, എക്‌സ്‌നർ സിസ്റ്റം മാത്രമാണ് വിപണിയിൽ ലഭ്യം.
യുണൈറ്റഡ് കിംഗ്ഡം
യുണൈറ്റഡ് കിംഗ്ഡത്തിലെ പല മനഃശാസ്ത്രജ്ഞരും അതിന്റെ ഫലപ്രാപ്തിയെ വിശ്വസിക്കുന്നില്ല, മാത്രമല്ല ഇത് വളരെ അപൂർവമായി മാത്രമേ ഉപയോഗിക്കുന്നുള്ളൂ. അതിന്റെ ശാസ്ത്രീയ സാധുതയെക്കുറിച്ച് സംശയമുണ്ടെങ്കിലും, ചില മനഃശാസ്ത്രജ്ഞർ ഇത് തെറാപ്പിയിലും കോച്ചിംഗിലും "സ്വയം പ്രതിഫലനം പ്രോത്സാഹിപ്പിക്കുന്നതിനും വ്യക്തിയുടെ ആന്തരിക ലോകത്തെക്കുറിച്ചുള്ള സംഭാഷണം ആരംഭിക്കുന്നതിനുമുള്ള ഒരു മാർഗമായി" ഉപയോഗിക്കുന്നു. എന്നിരുന്നാലും, ടാവിസ്റ്റോക്ക് ക്ലിനിക് പോലുള്ള ചില മാനസികാരോഗ്യ സംഘടനകൾ ഇത് ഇപ്പോഴും ഉപയോഗിക്കുന്നു. 2000-ൽ നടത്തിയ ഒരു സർവേയിൽ, തിരുത്തൽ സൗകര്യങ്ങളിലെ മനഃശാസ്ത്രജ്ഞരിൽ 20% പേർ റോഷാക്ക് ഉപയോഗിച്ചപ്പോൾ 80% പേർ എംഎംപിഐ ഉപയോഗിച്ചു.
ജപ്പാൻ
റോഷാക്കിന്റെ പുസ്തകം പ്രസിദ്ധീകരിച്ച് താമസിയാതെ, ഒരു പകർപ്പ് ജപ്പാനിലേക്ക് പോയി, അവിടെ ഒരു സെക്കൻഡ് ഹാൻഡ് ബുക്ക് സ്റ്റോറിൽ നിന്ന് രാജ്യത്തെ പ്രമുഖ സൈക്യാട്രിസ്റ്റുകളിൽ ഒരാൾ അത് കണ്ടെത്തി. അത്രയധികം മതിപ്പുളവാക്കിയ അദ്ദേഹത്തിന് ടെസ്റ്റിനോടുള്ള ഒരിക്കലും കുറയാത്ത ഒരു അഭിനിവേശം ആരംഭിച്ചു. ജാപ്പനീസ് റോഷാക്ക് സൊസൈറ്റി ലോകത്തിലെ ഏറ്റവും വലുതാണ്, കൂടാതെ ഈ പരീക്ഷണം "പതിവായി വിപുലമായ ഉദ്ദേശ്യങ്ങൾക്കായി നടത്തുന്നു". 2012-ൽ, BBC റേഡിയോ 4 -ന്റെ Dr Inkblot എന്ന പ്രോഗ്രാമിന് വേണ്ടി അവതാരകനായ ജോ ഫിഡ്‌ജെൻ ഈ പരീക്ഷണത്തെ ജപ്പാനിൽ "എപ്പോഴത്തേക്കാളും ജനപ്രിയമായത്" എന്ന് വിശേഷിപ്പിച്ചു.
വിവാദം
ചിലർ റോർഷാക്ക് ഇൻക്ബ്ലോട്ട് ടെസ്റ്റിനെ സ്യൂഡോസയൻസ് ആയി പരിഗണിക്കുന്നു. മെന്റൽ മെഷർമെന്റ് ഇയർബുക്കിന്റെ 1959-ലെ പതിപ്പിൽ, ലീ ക്രോൺബാക്ക് (സൈക്കോമെട്രിക് സൊസൈറ്റിയുടെയും അമേരിക്കൻ സൈക്കോളജിക്കൽ അസോസിയേഷന്റെയും മുൻ പ്രസിഡന്റ്) ഒരു അവലോകനത്തിൽ പ്രായോഗിക മാനദണ്ഡങ്ങളുടെ പ്രവചനമെന്ന നിലയിൽ റോഷാക്ക് ടെസ്റ്റ് ആവർത്തിച്ച് പരാജയപ്പെട്ടു എന്നും റോഷാക്ക് വ്യാഖ്യാനങ്ങളെ ആശ്രയിക്കാൻ മെഡിക്കൽ സാഹിത്യത്തിൽ ഒന്നുമില്ല എന്നും എഴുതി.
ടെസ്റ്റ് മെറ്റീരിയലുകൾ
അർത്ഥശൂന്യമെന്ന് കരുതുന്ന മഷിയുടെ പടർപ്പുകളോടുള്ള പ്രതികരണങ്ങളിൽ നിന്ന് വസ്തുനിഷ്ഠമായ അർത്ഥം വേർതിരിച്ചെടുക്കാൻ കഴിയും എന്നതാണ് പരിശോധനയുടെ അടിസ്ഥാന തത്വം. അവ്യക്തവും അർത്ഥശൂന്യവുമായ ഉത്തേജനത്തോടുള്ള വിഷയത്തിന്റെ പ്രതികരണം അവരുടെ ചിന്താ പ്രക്രിയകളെക്കുറിച്ചുള്ള ഉൾക്കാഴ്ച നൽകുമെന്ന് റോർഷാച്ച് ഇങ്ക്ബ്ലോട്ട് ടെസ്റ്റിനെ പിന്തുണയ്ക്കുന്നവർ വിശ്വസിക്കുന്നു, എന്നാൽ ഇത് എങ്ങനെ സംഭവിക്കുന്നുവെന്ന് വ്യക്തമല്ല. കൂടാതെ, ബ്ലോട്ടുകൾ പൂർണ്ണമായും അർത്ഥശൂന്യമല്ലെന്നും ഒരു രോഗി സാധാരണയായി ബ്ലോട്ടുകളുടെ അർത്ഥവത്തായതും അവ്യക്തവുമായ വശങ്ങളോട് പ്രതികരിക്കുന്നുവെന്നും സമീപകാല ഗവേഷണങ്ങൾ കാണിക്കുന്നു. റെബർ (1985) ബ്ലോട്ടുകളെ വിശേഷിപ്പിക്കുന്നത് ക്ലയന്റും തെറാപ്പിസ്റ്റും തമ്മിലുള്ള ആശയവിനിമയത്തിനുള്ള വാഹനം എന്നാണ്.
ഭ്രമാത്മകവും അദൃശ്യവുമായ പരസ്പര ബന്ധങ്ങൾ
1960-കളിൽ, വിസ്‌കോൺസിൻ യൂണിവേഴ്‌സിറ്റിയിലെ സൈക്കോളജിസ്റ്റുകളായ ലോറനും ജീൻ ചാപ്‌മാനും നടത്തിയ ജേണൽ ഓഫ് അബ്‌നോർമൽ സൈക്കോളജിയിൽ പ്രസിദ്ധീകരിച്ച ഗവേഷണം, റോഷാക്കിന്റെ ചില സാധുതയെങ്കിലും ഒരു മിഥ്യാധാരണ മൂലമാണെന്ന് കാണിച്ചു. അക്കാലത്ത്, സ്വവർഗരതിയുടെ ഡയഗ്നോസ്റ്റിക് ആയി പലപ്പോഴും വ്യാഖ്യാനിക്കപ്പെട്ട അഞ്ച് അടയാളങ്ങൾ 1) നിതംബവും മലദ്വാരവും; 2) സ്ത്രീ വസ്ത്രം; 3) ആൺ പെൺ ലൈംഗികാവയവങ്ങൾ; 4) ആണും പെണ്ണും ഇല്ലാത്ത മനുഷ്യ രൂപങ്ങൾ; കൂടാതെ 5) ആണിന്റെയും പെണ്ണിന്റെയും സവിശേഷതകളുള്ള മനുഷ്യരൂപങ്ങൾ എന്നിവയാണ്. സ്വവർഗരതി നിർണ്ണയിക്കാൻ റോഷാക്കിന്റെ ഉപയോഗത്തെക്കുറിച്ച് പരിചയസമ്പന്നരായ 32 ടെസ്റ്റർമാരിൽ ചാപ്മാൻമാർ സർവേ നടത്തി. ഈ സമയത്ത് സ്വവർഗരതിയെ ഒരു സൈക്കോപാത്തോളജി ആയി കണക്കാക്കിയിരുന്നു, കൂടാതെ റോഷാക്ക് ഏറ്റവും ജനപ്രിയമായ പ്രൊജക്റ്റീവ് ടെസ്റ്റായിരുന്നു. ഭിന്നലിംഗക്കാരായ പുരുഷന്മാരേക്കാൾ സ്വവർഗാനുരാഗികളായ പുരുഷന്മാരാണ് അഞ്ച് അടയാളങ്ങൾ കൂടുതലായി കാണിക്കുന്നതെന്ന് പരീക്ഷകർ റിപ്പോർട്ട് ചെയ്തു.  ഈ വിശ്വാസങ്ങൾ ഉണ്ടായിരുന്നിട്ടും, ഫലങ്ങളുടെ വിശകലനം കാണിക്കുന്നത് ഭിന്നലിംഗക്കാരായ പുരുഷന്മാർ ഈ അടയാളങ്ങൾ റിപ്പോർട്ട് ചെയ്യാൻ സാധ്യതയുള്ളവരാണെന്നാണ്, അതിനാൽ സ്വവർഗരതി നിർണ്ണയിക്കുന്നതിൽ ഇത് പൂർണ്ണമായും ഫലപ്രദമല്ല. എന്നിരുന്നാലും, സ്വവർഗരതിയുമായി ബന്ധപ്പെടുത്തുന്ന ചിത്രങ്ങൾ ഏതൊക്കെയാണെന്ന് വിദ്യാർത്ഥികൾ നടത്തിയ ഊഹങ്ങളുമായി അഞ്ച് അടയാളങ്ങളും പൊരുത്തപ്പെട്ടു.
രണ്ട് സംഭവങ്ങൾ തമ്മിലുള്ള ശക്തമായ ബന്ധം കാണുന്നതിൽ ആളുകൾ പരാജയപ്പെടുമ്പോൾ "അദൃശ്യ പരസ്പരബന്ധം" എന്ന് വിളിക്കപ്പെടുന്ന ഒരു അനുബന്ധ പ്രതിഭാസം ബാധകമാണ്, കാരണം അത് അവരുടെ പ്രതീക്ഷകളുമായി പൊരുത്തപ്പെടുന്നില്ല. റോഷാക്കിനെക്കുറിച്ചുള്ള ക്ലിനിക്കുകളുടെ വ്യാഖ്യാനങ്ങളിലും ഇത് കണ്ടെത്തി. സ്വവർഗാനുരാഗികളായ പുരുഷന്മാർക്ക് കാർഡ് IV-ൽ ഒരു രാക്ഷസനെയോ അല്ലെങ്കിൽ കാർഡ് V-ൽ ഒരു ഭാഗിക-മൃഗത്തെയോ ഭാഗിക-മനുഷ്യനെയോ കാണാനുള്ള സാധ്യത കൂടുതലാണ്. ചാപ്മാൻമാരുടെ സർവേയിലെ മിക്കവാറും എല്ലാ പരിചയസമ്പന്നരായ ഡോക്ടർമാരും ഈ സാധുതയുള്ള അടയാളങ്ങൾ കാണാതെ പോയി.
വിശ്വാസ്യത
ടെസ്റ്ററും വിഷയവും എവിടെയാണ് ഇരിക്കുന്നത്, ഏതെങ്കിലും ആമുഖ വാക്കുകൾ, വിഷയങ്ങളുടെ ചോദ്യങ്ങളോടും അഭിപ്രായങ്ങളോടും ഉള്ള വാക്കാലുള്ളതും അല്ലാത്തതുമായ പ്രതികരണങ്ങൾ, പ്രതികരണങ്ങൾ എങ്ങനെ രേഖപ്പെടുത്തുന്നു എന്നിങ്ങനെയുള്ള ടെസ്റ്റിംഗ് നടപടിക്രമത്തിന്റെ വിശദാംശങ്ങളെ ആശ്രയിച്ചിരിക്കും ടെസ്റ്ററിന്റെ വിശ്വാസ്യത എന്ന് ചിലർ പറയുന്നു. എക്സ്നർ വിശദമായ നിർദ്ദേശങ്ങൾ പ്രസിദ്ധീകരിച്ചു, എന്നാൽ വുഡും സഹപ്രവർത്തകരും ഇവ പാലിക്കപ്പെടാത്ത പല കോടതി കേസുകളും ഉദ്ധരിക്കുന്നു.
യുണൈറ്റഡ് സ്റ്റേറ്റ്സ് കോടതികൾ റോഷാക്ക്നെയും വെല്ലുവിളിച്ചു. ജോൺസ് വി അപ്ഫെൽ (1997) പ്രസ്താവിച്ചത് (അറ്റോർണിയുടെ ടെക്സ്റ്റ്ബുക്ക് ഓഫ് മെഡിസിനിൽ നിന്ന് ഉദ്ധരിച്ച്) റോർഷാക്ക് "ഫലങ്ങൾ ക്ലിനിക്കൽ ഡയഗ്നോസ്റ്റിക് ടെസ്റ്റുകളുടെ സ്റ്റാൻഡേർഡൈസേഷൻ, വിശ്വാസ്യത അല്ലെങ്കിൽ സാധുത എന്നിവയുടെ ആവശ്യകതകൾ നിറവേറ്റുന്നില്ല, അതിനാൽ വ്യാഖ്യാനം പലപ്പോഴും വിവാദപരമാണ്" എന്നാണ്. സ്റ്റേറ്റ് എക്‌സ് റൽ എച്ച്‌എച്ച് (1999) ൽ, ക്രോസ് എക്‌സാമിനേഷനിൽ ഡോ. ബൊഗാക്കി "പല മനഃശാസ്ത്രജ്ഞരും റോർഷാച്ച് ടെസ്റ്റിന്റെ സാധുതയിലോ ഫലപ്രാപ്തിയിലോ അധികം വിശ്വസിക്കുന്നില്ല" എന്ന് പറഞ്ഞു കൂടാതെ യുഎസ് v ബാറ്റിൽ (2001) റോഷാക്കിന് "ഒരു വസ്തുനിഷ്ഠമായ സ്കോറിംഗ് സംവിധാനം ഇല്ല" എന്ന് വിധിച്ചു.
കലയിലും മാധ്യമങ്ങളിലും
ഓസ്‌ട്രേലിയൻ കലാകാരനായ ബെൻ ക്വിൽറ്റി തന്റെ പെയിന്റിംഗുകളിൽ ഇംപാസ്റ്റോ ഓയിൽ പെയിന്റ് ക്യാൻവാസിലേക്ക് ഒഴിച്ച് പെയിന്റ് ചെയ്യാത്ത, ക്യാൻവാസ് ആദ്യത്തേതിൽ അമർത്തി കലാസൃഷ്ടി സൃഷ്ടിക്കുന്നു.
2022-ൽ, നടൻ മമ്മൂട്ടിയെ നായകനാക്കി റോഷാക്ക് എന്ന മലയാളം ഭാഷാ ചിത്രം പ്രഖ്യാപിച്ചു, ഇത് ഈ പരീക്ഷയെക്കുറിച്ചുള്ള സോഷ്യൽ മീഡിയയിലെ ചോദ്യങ്ങൾക്കും ചർച്ചകൾക്കും പ്രചോദനമായി.
ഒ.ടി.ജി. കേബിൾ
യു.എസ്.ബി. ഓൺ-ദി-ഗോ എന്നത് '''യു.എസ്.ബി. ഒ.ടി.ജി.''' എന്നോ ഒ.ടി.ജി. എന്നോ ചുരുക്കി എഴുതാറുണ്ട്. ഇതുപയോഗിച്ച് ഡിജിറ്റൽ ഓഡിയോ പ്ലേയറുകൾ, മൊബൈൽ ഫോണുകൾ എന്നിവയെ മറ്റു യു.എസ്.ബി. ഉപകരണങ്ങളായ ഫ്ലാഷ് ഡ്രവ്, മൗസ്, കീബോഡ് എന്നിവയുമായി ബന്ധിപ്പിക്കാൻ സാധിക്കും. സാധാരന യു,എസ്.ബി കേബിളുകളായും ഇവയ്ക്ക് പ്രവർത്തിക്കാൻ സാധിക്കും.
വർഗ്ഗം:കമ്പ്യൂട്ടർ അനുബന്ധ ഉപകരണങ്ങൾ
പോയിന്റ് പെ‍ഡ്രോ കൂട്ടക്കൊല 1984
ശ്രീലങ്കയിലെ വടക്കൻ പ്രവിശ്യയിലെ പോയിന്റെ പെ‍‍‍ഡ്രോ എന്ന സ്ഥലത്ത് ശ്രീലങ്കൻ പോലീസ് പതിനാറോളം വരുന്ന ശ്രീലങ്കൻ തമിഴ് വംശജരെ കൊലപ്പെടുത്തിയ സംഭവമാണ് പോയിന്റ് പെഡ്രോ കൂട്ടക്കൊല എന്നറിയപ്പെടുന്നത്.
പശ്ചാത്തലം
3000 ഓളം തമിഴ് വംശജർ കൊല്ലപ്പെട്ട ബ്ലാക്ക് ജൂലൈ സംഭവത്തിനുശേഷം, ധാരാളം ആളുകൾ ശ്രീലങ്കയിൽ നിന്നും അന്യനാടുകളിലേക്ക് പലായനം ചെയ്യാൻ തുടങ്ങി. ഇതോടെ, വിമത സംഘടനകളെ അടിച്ചമർത്താൻ സർക്കാർ കർശന നടപടികളെടുക്കാൻ തുടങ്ങി. ശ്രീലങ്കയുടെ വടക്കു-പടിഞ്ഞാറു പ്രവിശ്യയിൽ താമസിക്കുന്ന തമിഴ് വംശജരെ, ശ്രീലങ്കൻ സൈന്യം അന്യായമായി മർദ്ദിക്കുവാനും, കൊലപ്പെടുത്തുവാനും തുടങ്ങി.
കൂട്ടക്കൊല
1984 സെപ്തംബർ പതിനാറാം തീയതി, തിക്കം എന്ന സ്ഥലത്തു വെച്ചു നടന്ന ഒരു പോരാട്ടത്തിൽ നാലു ശ്രീലങ്കൻ പോലീസുകാർ കൊല്ലപ്പെട്ടു. ഇതിനു പകരമെന്നോണം പോയിന്റ് പെഡ്രോയിലെ സാധാരണ ജനങ്ങൾക്കുനേരെ പോലീസ് തുടർച്ചയായി വെടിവെപ്പു നടത്തി. പതിനാറു പേർ കൊല്ലപ്പെട്ടു. ഇതു കൂടാതെ, തമിഴ് വംശജരുടെ വ്യാപാര സ്ഥാപനങ്ങൾക്കും, വീടുകൾക്കും പോലീസ് കനത്ത നാശനഷ്ടങ്ങൾ വരുത്തിവെച്ചു.
അന്വേഷണം
പത്തിൽ താഴെ തമിഴ് വംശജർ മാത്രമാണ് കൊല്ലപ്പെട്ടതെന്നും, ഏതാനും ചില കടകൾ മാത്രം നശിപ്പിക്കപ്പെട്ടുള്ളു എന്നുമായിരുന്നു സർക്കാരിന്റെ ആദ്യ പ്രതികരണം. പോലീസ് സംഭവത്തെക്കുറിച്ചന്വേഷിച്ചെങ്കിലും, നാളിതുവരെ ആരെങ്കിലും അറസ്റ്റിലാവുകയോ, ശിക്ഷിക്കപ്പെടുകയോ ചെയ്തിട്ടില്ല.
അവലംബം
വർഗ്ഗം:ശ്രീലങ്കയിലെ കൂട്ടക്കൊലകൾ വർഗ്ഗം:ഇരുപതാം നൂറ്റാണ്ടിലെ കൂട്ടക്കൊലകൾ
പി.കെ. കണാരു
കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ച തിറയാട്ട കലാകാരനാണ് '''പി.കെ. കണാരു'''. ചെണ്ട, ഗഞ്ചിറ എന്നിവയ്ക്കു പുറമേ അപൂർവ വാദ്യോപകരണമായ തരിപ്പറയിലും പണിക്കർക്ക് വൈദഗ്ദ്ധ്യമുണ്ട്.
ജീവിതരേഖ
14-ാം വയസ്സിൽ നാട്ടിലെ സ്ഥാനികളായ നടുവിലക്കണ്ടി കുടുംബക്ഷേത്രത്തിൽ കോലംകെട്ടിയാണ് കണാരു തിറയാട്ടക്കലാ രംഗത്തേക്ക് പ്രവേശിക്കുന്നത്. ഉള്ളിയേരി മാമ്പൊയിൽ മുതൽ കൊടശ്ശേരിക്കുന്നുവരെയും അടുവാടു മുതൽ തോരായിവരെയും പത്തര ദേശത്തെ തിറയാട്ടങ്ങളുടെ കാരണവരാണ്. കണാരുപണിക്കരുടെ ഗുളികൻ, കുട്ടിച്ചാത്തൻ, ഘണ്ഠാകർണൻ കോലങ്ങൾ ഭക്തരുടെ ആദരവ് ഏറെ പിടിച്ചുപറ്റിയിട്ടുണ്ട്. കോഴിക്കോട് ആകാശവാണിയിൽ മാരൻപാട്ടും തോറ്റംപാട്ടുകളും മുപ്പതു വർഷമായി  കണാരുപണിക്കരും ഭാര്യ ചെരിയമ്മയും അവതരിപ്പിച്ചു വരുന്നു.
അവലംബം
വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:തിറയാട്ട കലാകാരന്മാർ വർഗ്ഗം:കേരള ഫോക്‌ലോർ അക്കാദമിയുടെ ഗുരുപൂജ പുരസ്‌കാരം ലഭിച്ചവർ
പെനലി
30 മീറ്ററോളം ഉയരത്തിൽ വളരുന്ന ഒരു വലിയ മരമാണ് പെനലി. . 900 മീറ്റർ മുതൽ 1600 മീറ്റർ വരെ ഉയരമുള്ള നനവാർന്ന നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ
തണ്ണീർമുക്കം ഗ്രാമപഞ്ചായത്ത്
ആലപ്പുഴ ജില്ലയിൽ ചേർത്തല താലൂക്കിൽ കഞ്ഞിക്കുഴി ബ്ളോക്ക് പഞ്ചായത്തിലാണ് 31.44 ചതുരശ്രകിലോമീറ്റർ വിസ്തീർണ്ണമുള്ള തണ്ണീർമുക്കം ഗ്രാമപഞ്ചായത്ത് സ്ഥിതി ചെയ്യുന്നത്. 1953 മേയ്മാസം 18-ന് നിലവിൽ വന്ന തണ്ണീർമുക്കം ഗ്രാമപഞ്ചായത്ത് തണ്ണീർമുക്കം വടക്ക്, കൊക്കോതമംഗലം എന്നീ വില്ലേജുകളിലായി വ്യാപിച്ചുകിടക്കുന്നു.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ചാപ്പൽ - ഹാഡ്‌ലി ട്രോഫി
ഇതുംകൂടി കാണുക
ട്രാൻസ് ടാസ്മാൻ ട്രോഫി
പുറത്തേക്കുള്ള കണ്ണികൾ
വർഗ്ഗം:ക്രിക്കറ്റ് മത്സരങ്ങൾ
കാസിൽ ടവർ ദേശീയോദ്യാനം
ഓസ്ട്രേലിയയിലെ ക്യൂൻസ് ലാന്റിലുള്ള ദേശീയോദ്യാനമാണ് കാസിൽ ടവർ ദേശീയോദ്യാനം. ബ്രിസ്ബേനിൽ നിന്നും വടക്കു-പടിഞ്ഞാറായി 407 കിലോമീറ്റർ അകലെയാണിത്. ഈ ദേശീയോദ്യാനത്തിലെ സസ്യജാലങ്ങളിൽ അധികവും ഓപ്പൺ യൂക്കാലിപ്റ്റസ് വനപ്രദേശമാണ്. ഏതാനും ഹൂപ്പ് പൈനുകളും ഇവിടെയുണ്ട്.
അവൂൻഗ തടാകത്തിൽ നിന്നും മൗണ്ട് കാസിൽ ടവർ കാണാൻ കഴിയും. ഈ ദേശീയോദ്യാനത്തിലേക്ക് പരിമിതമായ തോതിലാണ് സന്ദർശകരെ പ്രവേശിപ്പിക്കുന്നത്. ഗ്ലാഡ്സ്റ്റോൺ ഏരിയ വാട്ടർ ബോർഡിൽ നിന്നും അവരുടെ സ്ഥലത്തിലൂടെ കടന്നു പോകാൻ അനുമതി വേണം. ഈ ദേശീയോദ്യാനത്തിൽ സന്ദർശകർക്ക് വേണ്ട സൗകര്യങ്ങൾ ഇല്ല.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
എം.ഐ. തങ്ങൾ
പത്രപ്രവർത്തകൻ, ഗ്രന്ഥകാരൻ, പ്രഭാഷകൻ, വിവർത്തകൻ, രാഷ്ട്രീയനേതാവ് തുടങ്ങിയ മേഖലകളിൽ ശ്രദ്ധേയനായ വ്യക്തിത്വമാണ് എം ഐ തങ്ങൾ എന്ന മാരങ്ങേലത്ത് ഇമ്പിച്ചി തങ്ങൾ. . മുസ്ലിം ലീഗിന്റെ സംസ്ഥാന ഉപാധ്യക്ഷനും ചന്ദ്രിക, വർത്തമാനം എന്നീ പത്രങ്ങളുടെ പത്രാധിപരുമായിരുന്നു. 2019 ജൂലൈ 27 ന് 75-ആം വയസ്സിൽ മരണമടഞ്ഞു.
ജീവിതരേഖ
മലപ്പുറം ജില്ലയിലെ മഞ്ചേരിക്കടുത്ത കാരക്കുന്നിൽ എം കുഞ്ഞിക്കോയ തങ്ങളുടെയും ശരീഫ കദീജ ബീവിയുടെയും മകനായി 1948 മാർച്ച് 15ന് ജനിച്ചു. യഥാർഥ നാമം മാരേങ്ങലത്ത് ഇമ്പിച്ചിക്കോയ തങ്ങൾ. മഞ്ചേരിയിലെ പ്രാഥമിക വിദ്യാഭ്യാസത്തിനു ശേഷം തുടർപഠനം അഹമ്മദാബാദിലായിരുന്നു. 1991 മുതൽ 1996 വരെ കേരള ഗ്രന്ഥശാല പ്രസ്ഥാനത്തിന്റെ ജനാധിപത്യ വൽക്കരണത്തിനു നേതൃത്വം നൽകിയ കൺട്രോൾ ബോർഡിന്റെ മുഴുസമയ അംഗമായിരുന്നു. മികച്ച ഹോമിയോ ഡോക്ടർ കൂടിയായിരുന്നു. പൊതുരംഗത്ത് സജീവമായതോടെ പ്രാക്ടീസ് നിർത്തി. മരണം: 2019 ജൂലൈ 27. മരിക്കുമ്പോൾ ഇന്ത്യൻ യൂണിയൻ മുസ്‌ലിംലീഗ് സംസ്ഥാന വൈസ് പ്രസിഡണ്ട് ആയിരുന്നു. എടവണ്ണക്കടുത്ത പത്തപ്പിരിയത്തായിരുന്നു താമസം(ഗ്രീന ഹൗസ്). ചന്ദ്രിക പത്രാധിപർ, വർത്തമാനം എക്സികുട്ടീവ് എഡിറ്റർ, മാപ്പിള നാട് പത്രാധിപർ തുടങ്ങിയ ചുമതലകൾ വഹിച്ചു. മിറ്റ് (MIT) എന്ന തൂലിക നാമത്തിൽ ശബാബ് വാരികയിൽ എം.ഐ.തങ്ങൾ ലേഖനം എഴുതിയിരുന്നു.
കുടുംബം
ഭാര്യ: ശരീഫ ഷറഫുന്നിസ,മക്കൾ: ശരീഫ നജ്മുന്നിസ,ശരീഫ സബാഹത്തുന്നിസ,സയ്യിദ് ഇൻതിഖാബ് ആലം. സയ്യിദ് അമീൻ അഹ്സൻ,സയ്യിദ് മുഹമ്മദ് അൽത്വാഫ്,സയ്യിദ് മുജ്തബ വസീം.
അവലംബം
വർഗ്ഗം:പത്രാധിപർ വർഗ്ഗം:എഴുത്തുകാർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:മരണപ്പെട്ടവർ
തേൻകിളിമാടൻ
തേൻകിളിമാടൻ   അഥവാ വാഴക്കിളിയുടെ ഇംഗ്ലീഷിലെ പേര്  Little Spiderhunter എന്നാണ്. ശാസ്ത്രീയമ്നാമം Arachnothera longirostra എന്നും.
വിവരണം
പിടയ്ക്ക് മങ്ങിയ അടിവശമാണുള്ളത്. നീളമുള്ള കൊക്കുകൾകൊണ്ട് ഇവയെ പെട്ടെന്ന് തിരിച്ചറിയാം. പൂവന്റെ കൊക്കിന് കറുപ്പുനിറമാണ്.
ഇവ കാട്ടുവാഴകളിലും ഇഞ്ചിയുടെ കുടുംബത്തില്പെട്ട പല ചെടികളിലും പരാഗണം നടത്തുന്നവയാണ്. പഞ്ഞിമരത്തിൽ ( Indian silk cotton tree) തേൻ കുടിക്കാൻ എത്താറുണ്ട്. വനമേഖലയിലെ തോട്ടങ്ങളിൽ ഇവ പലപ്പോഴും കാണപ്പെടുന്നു. വടക്കുകിഴക്കൻ ഇന്ത്യയിൽ മർച്ച് മുതൽ സെപ്തംബർ വരെയും (മെയ് മുതൽ ആഗസ്റ്റ് വരെ പ്രധാനമായും) തെക്കേഇന്ത്യയിൽ ഡിസംബർ മുതൽ ആഗസ്റ്റ് വരേയുമാണ് പ്രജനന കാലം. വാഴ ഇലപോലെ വീതിയുള്ള ഇലയുടെ അടിയിൽ ഞാന്നു കിടക്കുന്ന കൂടുകളാണ്.
വിതരണം
ബംഗ്ലാദേശ്, ഭൂട്ടാൻ, ബ്രുണൈ, കമ്പോഡിയ, ചൈന, ഇന്ത്യ, ഇന്തോനേഷ്യ, ലാവോസ്, മലയേഷ്യ, മ്യാൻമാർ, നേപ്പാൾ, ഫിലിപ്പീൻസ്, തായ്ലന്റ്, വിയറ്റ്നാം എന്നിവിടങ്ങളിൽ കാണുന്നു. മറ്റുള്ളവയുമായി ചേരാത്ത, ഇന്ത്യയിൽ പൂർവഘട്ടത്തിലും വിശാഖപട്ടണത്തും ഒഡീഷയുടെ ഭഗങ്ങളിലും ) പശ്ചിമഘട്ടത്തിലും വേറെ ഇനമുണ്ട്..
ഈർപ്പമുള്ള കാടുകളിലെ മരത്തലപ്പുകൾക്ക് താഴെയും തെങ്കിട്ടാവുന്ന പൂക്കളുള്ള തോട്ടങ്ങളിലും കാണാം.
മൾട്ടിപ്പിൾ സിസ്റ്റം അട്രോഫി
രക്തസമ്മർദ്ദം, ശ്വസനം, മൂത്രസഞ്ചി പ്രവർത്തനം, ശരീര തുലനം എന്നിവയുൾപ്പെടെ മനുഷ്യ ശരീരത്തിന്റെ അനിയന്ത്രിതമായ (സ്വയംഭരണ) പ്രവർത്തനങ്ങളെ ബാധിക്കുന്ന അപൂർവവമായ നാഡീരോഗമാണ് മൾട്ടിപ്പിൾ സിസ്റ്റം അട്രോഫി അഥവാ എം.എസ്‌.എ ( MSA ). ഒരു കാലത്ത് ഷൈ ഡ്രാഗൺ സിൻഡ്രോം, ഒലിവപൊന്റോ സെറിബെല്ലർ അട്രോഫി എന്നീ പേരുകളിൽ അറിയപ്പെട്ടിരുന്ന ഈ രോഗം പാർക്കിൻസൺസ് രോഗത്തിന്റെ സമാനമായ ലക്ഷണങ്ങൾ പങ്കിടുന്നു.
മന്ദഗതിയിലുള്ള ചലനം, പേശികൾ ചലിപ്പിക്കാനുള്ള ബുദ്ദിമുട്ട് , ശരീരത്തിന്റെ ബാലൻസ് നഷ്ടപ്പെടൽ എന്നിവയാണ് പ്രധാന ലക്ഷണങ്ങൾ. രോഗം നിയന്ത്രിക്കാനുള്ള മരുന്നുകളും ജീവിത ശൈലിയിൽ കൊണ്ട് വരുന്ന മാറ്റങ്ങളും ചികിത്സയിൽ ഉൾപ്പെടുന്നു എന്നാൽ ഈ രോഗം മാറുകയില്ല കാലക്രമേണ ഈ അവസ്ഥ കൂടുകയും രോഗിയെ മരണത്തിലേക്ക് നയിക്കുകയും ചെയ്യും. സാധാരണയായി 50-60 വയസ്സോടെയാണ് രോഗലക്ഷണങ്ങൾ പൂർണ്ണതയിൽ എത്തുന്നത്.
പ്രധാനമായും മൾട്ടിപ്പിൾ സിസ്റ്റം അട്രോഫിയെ രണ്ടായി തരം തിരിക്കാം
1.പാർക്കിൺസോണിയൻ 2. സെറിബെല്ലർ
* പാർക്കിൺസോണിയൻ തരം
സാധാരണയായി മൾട്ടിപ്പിൾ സിസ്റ്റം അട്രോഫിയിൽ പ്രധാനമായും കാണുന്ന ഈ തരം പാർക്കിൻസൺസ് രോഗത്തിന്റെ ആദ്യ ലക്ഷണങ്ങൾ പങ്കിടുന്നു.
കൈകാലുകൾ വളയ്ക്കുന്നതിനും ചലിപ്പിക്കുന്നതിനുമുള്ള ബുദ്ദിമുട്ട്, ബാലസ് നഷ്ടപ്പെടൽ മന്ദഗതിയിലുള്ള ചലനം.
* സെറിബെല്ലർ തരം
പ്രധാനമായും മന്ദഗതിയിലുള്ള ചലനം, ശരീരത്തിന്റെ ബാലൻസ് പ്രശ്നങ്ങൾ സംസാരിക്കുമ്പോൾ വ്യക്തതയില്ലാത്തതും കുറഞതുമായ ശബ്ദം, മങ്ങിയതോ അല്ലങ്കിൽ ഇരട്ട കാഴ്ച്ചകൾ കാണൽ , ഒരു വസ്തുവിലേക്ക് ശ്രദ്ധ കേന്ദ്രീകരിക്കാനുള്ള ബുദ്ദിമുട്ട് , ഉറക്കക്കുറവ്
നിങ്ങൾ നിൽക്കുമ്പോഴോ കിടക്കുമ്പോഴോ ഉയർന്ന രക്തസമ്മർദ്ദം അനുഭവപ്പെടുന്നു
മലമൂത്ര വിസർജന നിയന്ത്രണം നഷ്ടപ്പെടൽ
ശരീരത്തിന്റെ താപനില കുറയുന്നതിന്റെ ഫലമായി കൈകൾ തണുക്കുന്നു.
തുടരെയുള്ള സ്വപ്നങ്ങൾ കാരണം പ്രഷുബ്ധമായ ഉറക്കം
അഭിനയം ( ഭാവത്തിലുള്ള വിത്യാസം )
ശരിരത്തിന്റെ ഒരു വശത്തേക്കുള്ള വളവ്
ശോദനകുറവ്
രാവിലെ എഴുന്നേൽക്കുന്ന സമയങ്ങളിൽ ചുറ്റുമുള്ള വസ്തുക്കൾ കറങ്ങുന്നതായി തോന്നൽ
ഉറക്കകുറവ്
ഓർമ്മകുറവ്
ഉദ്ദാരണം നേടാൻ സാധിക്കായ്മ (ലൈംഗിക പ്രശ്നങ്ങൾ)
ആഹാരം വിഴുങ്ങാൻ ബുദിമുട്ട്
വികാരങ്ങൾ പിടിച്ചു നിർത്താൻ സാധിക്കായ്മ
രോഗകാരണം
മൾട്ടിപ്പിൾ സിസ്റ്റം അട്രോഫിക്ക് അറിയപ്പെടുന്ന പ്രധാന കാരണങ്ങൾ ഒന്നും കണ്ടെത്തിയിട്ടില്ല. ചില പഠനങ്ങൾ രോഗകാരിയായ ഏതെങ്കിലും വിഷവസ്തുവിന്റെ സാനിധ്യം ഡി.എൻ.എ യിൽ ഉണ്ടാവാം എന്ന് പറയുന്നു എന്നാൽ ഈ വാദത്തെ പിന്തുണയ്ക്കുന്ന തെളിവുകൾ ഒന്നുമില്ല.
ചില പഠനങ്ങൾ അനുസരിച്ച് alpha cynuclean എന്ന പ്രോട്ടിൻ മസ്തിഷ്ക കോശങ്ങളിൽ സമ്മർദ്ദം ചെലുത്തുന്നതായി കണ്ടെത്തിയിട്ടുണ്ട് ചില ശാസ്ത്രഞന്മാർ അതാണ് ഈ രോഗത്തിന്റെ കാരണം എന്ന് അവകാശപ്പെടുന്നു. ഇതിനെ പിന്തുണയ്ക്കുന്ന വാദങ്ങൾ ആണ് കൂടുതലും. എം.എസ്‌.എ രോഗിയായ ഒരാളുടെ മസ്തിഷ്ക കോശങ്ങൾ മൈക്രോസ്കോപ്പിലൂടെ വീക്ഷിച്ചാൽ നശിച്ച ന്യൂറോണുകൾ കാണാൻ സാധിക്കും.
സാധാരണയായി എം.എസ്‌.എ രോഗികൾ ഏഴോ പത്തോ വർഷം വരെ ജീവിക്കുന്നു എന്നാൽ ചിലർ 13 വർഷം വരെ ജീവിക്കുന്നു മരണകാരണം കൂടുതലും ശ്വാസകോശ സംബന്ധമായ പ്രശ്നങ്ങൾ കാരണമാണ്. എം.എസ്‌.എ രോഗികളുടെ അതിജീവന നിരക്കിൽ വലിയ വിത്യാസങ്ങൾ വന്നിട്ടുണ്ട്.
കൂടുതൽ അറിവുകൾ
പാർക്കിൻസൺസ് രോഗം
രോഗം
മനുഷ്യമസ്തിഷ്കം
സെറിബെല്ലം
സ്മൃതിനാശം
അവലംബം
https://www.mayoclinic.org/diseases-conditions/multiple-system-atrophy/symptoms-causes/syc-20356153
മദേഴ്‌സ് ഓഫ് ഗൈനക്കോളജി മൂവ്മെന്റ്
19-ാം നൂറ്റാണ്ടിലെ ഗൈനക്കോളജിസ്റ്റായ ജെ. മരിയോൺ സിംസിന്റെ ശസ്ത്രക്രിയകൾക്ക് സമ്മതം മൂളാൻ കഴിയാത്ത അടിമകളായ സ്ത്രീകളിൽ നടത്തിയ പരീക്ഷണ ശസ്‌ത്രക്രിയകളെ വിമർശിച്ചാണ് മദേഴ്‌സ് ഓഫ് ഗൈനക്കോളജി പ്രസ്ഥാനം ഉടലെടുത്തത്. അനസ്തേഷ്യ ഇല്ലാതെയാണ് ഇവരുടെ ശസ്ത്രക്രിയകൾ പലപ്പോഴും നടത്തിയിരുന്നത്. 20-ആം നൂറ്റാണ്ടിന്റെ അവസാനത്തിൽ വൈദ്യശാസ്ത്രരംഗത്തെ വംശീയതയുടെ ഉത്തമ ഉദാഹരണമായി അദ്ദേഹത്തിന്റെ പ്രവർത്തനങ്ങൾ വിവരിക്കപ്പെട്ടിരിക്കുന്നു. സിംസിന് ധാരാളം രോഗികൾ ഉണ്ടായിരുന്നെങ്കിലും, അനാർച്ച വെസ്റ്റ്‌കോട്ട്, കൂടാതെ അധികം അറിയപ്പെടാത്ത രണ്ട് സ്ത്രീകളായ ലൂസി, ബെറ്റ്‌സി എന്നിവരുമായി അദ്ദേഹത്തിന്റെ പ്രധാനമായി മൂന്ന് രോഗികളേ ഉണ്ടായിരുന്നുള്ളൂ. ആധുനിക വൈദ്യശാസ്ത്രത്തിന് അവരുടെ അനുഭവങ്ങളുടെ സംഭാവനകൾ പ്രകടിപ്പിക്കാൻ അമേരിക്കൻ ഐക്യനാടുകളിലെ "ഗൈനക്കോളജിയുടെ അമ്മമാർ " എന്ന് അവർ വിശേഷിപ്പിക്കപ്പെട്ടു.
മാസ്റ്ററിംഗ് ദി ഫീമെയിൽ പെൽവിസിൽ ടെറി കപ്‌സാലിസ് എഴുതുന്നു, "സിംസിന്റെ പ്രശസ്തിയും സമ്പത്തും അടിമത്തത്തിനും വംശീയതയ്ക്കും കടപ്പെട്ടിരിക്കുന്നു. അവ നവീകരണത്തിനും ഉൾക്കാഴ്ചയ്ക്കും സ്ഥിരതയ്ക്കും കടപ്പെട്ടിരിക്കുന്നു. കൂടാതെ സ്ത്രീകളോടുള്ള മെഡിക്കൽ മനോഭാവത്തിന്റെയും ചികിത്സയുടെയും ഭയപ്പെടുത്തുന്ന പാരമ്പര്യം അദ്ദേഹം അവശേഷിപ്പിച്ചു. പ്രത്യേകിച്ച് നിറമുള്ള സ്ത്രീകൾ."
വെള്ളേപ്പം (മലയാള ചലച്ചിത്രം)
നവാഗതനായ പ്രവീൺ രാജ് പൂക്കാടൻ സംവിധാനം ചെയ്‌ത മലയാള ഭാഷയിൽ ഫാന്റസി കലർന്ന ഒരു വരാനിരിക്കുന്ന ഇന്ത്യൻ റൊമാന്റിക് കോമഡിയാണ് വെള്ളേപ്പം. ജിൻസ് തോമസും ദ്വാരക് ഉദയശങ്കറും നിർമ്മാതാക്കളായ ചിത്രത്തിൽ ലിങ്സണും അനിത്തും സഹനിർമ്മാതാക്കളുമാണ്. റോമ അസ്രാണി, ഷൈൻ ടോം ചാക്കോ, അക്ഷയ് രാധാകൃഷ്ണൻ, നൂറിൻ ഷെരീഫ്, ശ്രീജിത്ത് രവി, കൈലാഷ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ലക്ഷ്മി നക്ഷത്ര
കേരളത്തിൽ നിന്നുള്ള ഒരു ഇന്ത്യൻ ടെലിവിഷൻ അവതാരകയാണ് ലക്ഷ്മി നക്ഷത്ര (ജനനം: 2 സെപ്റ്റംബർ 1991). ഫ്ലവേഴ്സ് ടിവിയിലെ ടമാർ പഡാർ അല്ലെങ്കിൽ സ്റ്റാർ മാജിക് എന്ന പരിപാടിയിലൂടെയാണ് ലക്ഷ്മി നക്ഷത്ര ജനശ്രദ്ധ നേടിയത്.
വെള്ളേപ്പം (മലയാള ചലച്ചിത്രം)
പ്രമോദ് പപ്പനാണ് ചിത്രത്തിന്റെ എക്സിക്യൂട്ടീവ് പ്രൊഡ്യൂസർ. മുതിർന്ന സംഗീതസംവിധായകൻ എസ്.പി. വെങ്കടേഷ് സംഗീത വിഭാഗം കൈകാര്യം ചെയ്യുന്നു. ചിത്രത്തിന്റെ പ്രധാന ഛായാഗ്രഹണം 2019 നവംബർ 17 ന് തൃശൂരിൽ ആരംഭിച്ചു.
ലക്ഷ്മി നക്ഷത്ര
മുൻകാല ജീവിതം
തൃശൂരിലെ കൂർക്കഞ്ചേരിയിൽ ഉണ്ണികൃഷ്ണന്റെയും ബിന്ദു ഉണ്ണികൃഷ്ണന്റെയും മകളായിട്ടാണ് ലക്ഷ്മി ജനിച്ചത്. ഏഴാമത്തെ വയസ്സിൽ നിന്ന് ശാസ്ത്രീയ സംഗീതം പഠിക്കാൻ തുടങ്ങി, അഭിനയം, മോണോആക്റ്റ്, സംഗീത മത്സരങ്ങൾ എന്നിവയിൽ കേരള സ്കൂൾ കലോത്സവത്തിൽ സമ്മാനങ്ങൾ കരസ്ഥമാക്കി. 2009 ൽ ഇരിഞ്ചലകുഡയിലെ ക്രൈസ്റ്റ് കോളേജിൽ നിന്ന് ഫംഗ്ഷണൽ ഇംഗ്ലീഷിൽ ബാച്ചിലർ ബിരുദം നേടി.
പുറത്തേക്കുള്ള കണ്ണികൾ
വർഗ്ഗം:ടെലിവിഷൻ അവതാരകർ വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വെള്ളേപ്പം (മലയാള ചലച്ചിത്രം)
സംഗ്രഹം
വെള്ളേപ്പം എന്ന പലഹാരത്തിന്റെ വിപണന കേന്ദ്രമായ വെള്ളേപ്പങ്ങാടിയിലെ വെള്ളേപ്പം വിൽപനക്കാരിയായ സാറയുടെ ജീവിതത്തെ ചുറ്റിപ്പറ്റിയാണ് ചിത്രത്തിന്റെ കഥ. സാറയുടെ ഉത്തരവാദിത്വമില്ലാത്ത സഹോദരൻ ജോസ്‌മോൻ കലീനയുമായി പ്രണയത്തിലാകുന്നു. ഇത് ജോസ്‌മോന്റെയും സാറയുടെയും ജീവിതത്തെ കൂടുതൽ ഗുരുതരമായ പ്രശ്‌നങ്ങളിലേക്ക് കൊണ്ടുപോകുന്നു. ഭരണകക്ഷിയിലെ ഒരു സഖാവാണ് സാറയ്ക്കും ജോസ്‌മോനും ഒരേയൊരു കൈത്താങ്ങ്. പക്ഷേ അവർ ഒരിക്കലും കൗശലക്കാരായ എതിരാളികൾക്കെതിരെ പോരാടുമെന്ന് അറിഞ്ഞിരുന്നില്ല.
നിർമ്മാണം
പ്രവീൺ രാജ് പൂക്കാടൻ ഒരു ഫാന്റസിയുടെ ഒരു ഭാഗമായി റൊമാന്റിക് കോമഡിയിലൂടെ ചലച്ചിത്ര സംവിധായകനായി സ്വയം ആരംഭിച്ചു. സംവിധായകന്റെ അഭിപ്രായത്തിൽ, "ആമേൻ " പോലുള്ള സിനിമകളിലെന്നപോലെ, കഥ പറയാൻ "യാഥാർത്ഥ്യവും ഫാന്റസി ഘടകങ്ങളും ഉപയോഗിക്കുന്നു. സ്ഥലത്തുനിന്ന് ആരെയെങ്കിലും കാണാതായ സംഭവവും ഇതിവൃത്തം അന്വേഷിക്കുന്നു. സിനിമകൾ ചെയ്യുന്നതിൽ കൂടുതൽ സെലക്ടീവായ നടി റോമ അസ്രാണി ഒരു പെർഫോമൻസ് ഓറിയന്റഡ് റോളിൽ നായികയായി ഒപ്പുവച്ചു. അഭിനേതാക്കളായ ഷൈൻ ടോം ചാക്കോ, അക്ഷയ് രാധാകൃഷ്ണൻ എന്നിവരെ മറ്റ് പ്രധാന വേഷങ്ങൾക്കായി കരാർ ചെയ്തു. ചിത്രത്തിന്റെ ഗാനങ്ങളും പശ്ചാത്തല സംഗീതവും ഒരുക്കാനുള്ള ചുമതല മുതിർന്ന സംഗീത സംവിധായകൻ എസ്.പി. വെങ്കിടേഷിനെ ഏൽപ്പിച്ചു. നൂറിൻ ഷെരീഫിനെ പിന്നീട് അഭിനേതാക്കളിൽ ഉൾപ്പെടുത്തി. വെള്ളപ്പൊക്കത്തിൽ നശിച്ച പുത്തൻപള്ളിയിലെ മ്യൂറൽ പെയിന്റിംഗുകൾ റീടച്ച് ചെയ്യാൻ തൃശൂരിൽ വരുന്ന ഒരു കലാകാരിയുടെ വേഷമാണ് അവർ ചെയ്യുന്നത്.  ഫസ്റ്റ് ലുക്ക് പോസ്റ്റർ ലോഞ്ചിന് ശേഷം അതിഥികൾക്ക് അപ്പം ഉണ്ടാക്കി സമ്മാനിച്ചു കൊണ്ട് സംവിധായകനും പ്രധാന താരങ്ങളും വേറിട്ട മാർക്കറ്റിംഗ് നടത്തി.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:പുറത്തിറങ്ങാനിരിക്കുന്ന ചലച്ചിത്രങ്ങൾ
ആർ-വാല്യു (ഇൻസുലേഷൻ)
ഏകദേശം കെട്ടിട നിർമ്മാണത്തിന്റെ പശ്ചാത്തലത്തിൽ പറഞ്ഞാൽ, ഇൻസുലേഷൻ പാളി, ഒരു ജാലകം അല്ലെങ്കിൽ പൂർണ്ണമായ മതിൽ അല്ലെങ്കിൽ സീലിംഗ് പോലുള്ള ദ്വിമാന തടസ്സം ചാലകത്തെ പ്രതിരോധിക്കുന്നു താപപ്രവാഹം. സ്ഥിരമായ അവസ്ഥയിൽ ഒരു തടസ്സത്തിനിടയിൽ ചൂടുള്ള ഉപരിതലത്തിനും തണുത്ത ഉപരിതലത്തിനുമിടയിൽ ഒരു യൂണിറ്റ് താപപ്രവാഹം നിലനിർത്താൻ ആവശ്യമായ യൂണിറ്റ് താപപ്രവാഹമാണ് R- വാല്യു.
അജ്ഞാതവുമായുള്ള അഭിമുഖങ്ങൾ
സുനിൽ പി. ഇളയിടം രചിച്ച സാഹിത്യ നിരൂപണ ഗ്രന്ഥമാണ് അജ്ഞാതവുമായുള്ള അഭിമുഖങ്ങൾ. 2013ൽ ഈ കൃതിയ്ക്ക് നിരൂപണ ഗ്രന്ഥത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു.
ആർ-വാല്യു (ഇൻസുലേഷൻ)
where:
അജ്ഞാതവുമായുള്ള അഭിമുഖങ്ങൾ
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഷീല കൊറോണൽ
ഫിലിപ്പീൻസിൽ ജനിച്ച അന്വേഷണാത്മക ജേണലിസ്റ്റും ജേണലിസം പ്രൊഫസറുമാണ് '''ഷീല എസ്. കൊറോണൽ''' ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേണലിസത്തിന്റെ (പിസിഐജെ) സ്ഥാപകരിൽ ഒരാളാണ് അവർ. 2006 ൽ കൊളംബിയ യൂണിവേഴ്സിറ്റിയിലെ ഗ്രാജുവേറ്റ് സ്കൂൾ ഓഫ് ജേണലിസത്തിൽ സ്റ്റെബിൽ സെന്റർ ഫോർ ഇൻവെസ്റ്റിഗേറ്റീവ് ജേണലിസത്തിന്റെ സ്ഥാപക ഡയറക്ടറായി അവർ തിരഞ്ഞെടുക്കപ്പെട്ടു. 2014 -ൽ, അവർ സ്കൂളിന്റെ അക്കാദമിക് ഡീൻ ആയി നിയമിക്കപ്പെട്ടു. 2020 അവസാനം വരെ അവർ ആ പദവി വഹിച്ചിരുന്നു.
ജീവചരിത്രം
ഫെർഡിനാൻഡ് മാർക്കോസിന്റെ ഏകാധിപത്യ ഭരണത്തിന്റെ സമയത്താണ് കൊറോണൽ തന്റെ പത്രപ്രവർത്തന ജീവിതം ആരംഭിച്ചത്. മാർക്കോസിനെ പുറത്താക്കിയ ജനകീയ വിപ്ലവത്തിനുശേഷം അവർ മനില ടൈംസിന്റെയും മനില ക്രോണിക്കിളിന്റെയും രാഷ്ട്രീയ റിപ്പോർട്ടറായി ജോലി ചെയ്തു. 1989 -ൽ കൊറോണലും സഹപ്രവർത്തകരും ആഗോളതലത്തിൽ രൂപീകരിക്കപ്പെട്ട ആദ്യകാല ലാഭേച്ഛയില്ലാത്ത അന്വേഷണ കേന്ദ്രങ്ങളിലൊന്നായ ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേർണലിസം (പിസിഐജെ) സ്ഥാപിച്ചു. പിസിഐജെയുടെ ആദ്യ എക്സിക്യൂട്ടീവ് ഡയറക്ടറായി നിയമിക്കപ്പെട്ടത് കൊറോണൽ ആയിരുന്നു. കൊറോണലിന്റെ നേതൃത്വത്തിൽ പിസിഐജെ ഫിലിപ്പൈൻസിലെയും ഏഷ്യയിലെയും പ്രമുഖ അന്വേഷണ റിപ്പോർട്ടിംഗ് സ്ഥാപനമായി മാറി.
2001-ലെ ലേഖന പരമ്പരയിൽ, ഫിലിപ്പൈൻസ് സെന്റർ ഫോർ ഇൻവെസ്റ്റിഗേറ്റീവ് ജേർണലിസം അന്നത്തെ പ്രസിഡന്റ് ജോസഫ് എസ്ട്രാഡയുടെ അഴിമതി വെളിപ്പെടുത്തി. ഈ പരമ്പര ഫിലിപ്പൈൻ സെനറ്റിൽ ഇംപീച്ച്മെന്റ് ഹിയറിംഗുകൾക്കും 2001 ൽ പ്രസിഡന്റിനെ പുറത്താക്കിയ ജനകീയ പ്രക്ഷോഭത്തിനും കാരണമായി.
സ്റ്റെബൈൽ സെന്റർ അക്കാദമിക് ഡീൻ, ഡയറക്ടർ എന്ന നിലയിൽ പ്രവർത്തിച്ചിരുന്ന അവർ, കൊളംബിയ ജേണലിസം സ്കൂളിന്റെ ഇൻവെസ്റ്റിഗേറ്റീവ്, ഡാറ്റാ ജേണലിസം പാഠ്യപദ്ധതി നിർമ്മിക്കാനും ഡാറ്റാ ജേണലിസത്തിൽ ബിരുദാനന്തര ബിരുദം സൃഷ്ടിക്കുന്നത് ഉൾപ്പെടെ പാഠ്യപദ്ധതി വികസിപ്പിക്കാനും അവർ സഹായിച്ചു, . ലോകമെമ്പാടുമുള്ള കോൺഫറൻസുകളിൽ അവർ ജേർണലിസം കോഴ്സുകൾ പഠിപ്പിച്ചിട്ടുണ്ട്.
മാധ്യമ അടിച്ചമർത്തലിന്റെ ചരിത്രമുള്ള രാജ്യങ്ങളിൽ സ്വതന്ത്ര മാധ്യമങ്ങളിൽ നിക്ഷേപം നടത്തുന്ന മീഡിയ ഡെവലപ്‌മെന്റ് ഇൻവെസ്റ്റ്‌മെന്റ് ഫണ്ടിന്റെ ബോർഡ് ചെയർമാനാണ് കൊറോണൽ. പത്രപ്രവർത്തകരെ സംരക്ഷിക്കുന്നതിനുള്ള സമിതിയായ കമ്മിറ്റീ ടു പ്രൊടക്റ്റ് ജേണലിസ്റ്റ്സ്, കൊളംബിയ ജേണലിസം റിവ്യു, പ്രോപബ്ലിക്ക എന്നിവയുടെ ബോർഡുകളിലും അവർ ഇരിക്കുന്നു. കൂടാതെ, ഇന്റർനാഷണൽ കൺസോർഷ്യം ഓഫ് ഇൻവെസ്റ്റിഗേറ്റീവ് ജേർണലിസ്റ്റ്റ്റ്സ് അംഗവും മുൻ ബോർഡ് ചെയർമാനുമാണ് അവർ.
ഫിലിപ്പൈൻസ് പ്രസിഡന്റ് റോഡ്രിഗോ ഡ്യൂട്ടേർട്ടിനെക്കുറിച്ചും മയക്കുമരുന്നിനെതിരായ യുദ്ധത്തിലെ പോലീസ് ദുർവ്വിനിയോഗത്തെക്കുറിച്ചുമാണ് അവരുടെ സമീപകാല പ്രവർത്തനം. എ ഡ്യൂട്ടേർട്ടെ റീഡർ എന്ന പുസ്തകത്തിൽ പോലീസ് അഴിമതിയും മനുഷ്യാവകാശ ലംഘനങ്ങളും തമ്മിലുള്ള ബന്ധത്തെക്കുറിച്ച് അവർ എഴുതി. ദി അറ്റ്ലാന്റിക്കിനുള്ള 2019 ലെ ഒരു ലേഖനത്തിൽ, അവരും രണ്ട് സ്റ്റെബിൽ സെന്റർ ഫെലോകളും, ഡ്യുട്ടാർട്ടെയുടെ മയക്കുമരുന്ന് യുദ്ധത്തിൽ കൊല്ലപ്പെട്ട ആളുകളുടെ എണ്ണം പോലീസ് അവകാശപ്പെട്ടതിനേക്കാൾ മൂന്നിരട്ടി കൂടുതലാണെന്ന് കണക്കാക്കി. ഫോറിൻ അഫയേഴ്സ് പ്രസിദ്ധീകരിച്ച ജനകീയ സ്വേച്ഛാധിപതികളെക്കുറിച്ചുള്ള പരമ്പരയുടെ ഭാഗമായി, ഡാവോ സിറ്റിയിലെ മേയർയിൽ നിന്ന് പ്രസിഡന്റായി ഡ്യൂട്ടേർട്ടെയുടെ ഉയർച്ച അവർ കണ്ടെത്തി. ജനാധിപത്യത്തിനും പത്രസ്വാതന്ത്ര്യത്തിനുമുള്ള ജനകീയ ഭീഷണികളെക്കുറിച്ചും അവർ എഴുതിയിട്ടുണ്ട്.
പ്രസിദ്ധീകരണങ്ങൾ
ദി റൂൾമേക്കേഴ്സ് ഉൾപ്പെടെ അന്വേഷണാത്മക പത്രപ്രവർത്തനത്തെയും ഫിലിപ്പൈൻ രാഷ്ട്രീയത്തെയും സമൂഹത്തെയും കുറിച്ചുള്ള നിരവധി പുസ്തകങ്ങളുടെ രചയിതാവോ എഡിറ്ററോ ആണ് കോർണൽ.
പുരസ്കാരങ്ങൾ
2001 ൽ ഫിലിപ്പൈൻസിന്റെ മികച്ച പ്രിന്റ് ജേർണലിസ്റ്റായി അവർ തിരഞ്ഞെടുക്കപ്പെട്ടു. മികച്ച ഇൻവെസ്റ്റിഗേറ്റീവ് ജേണലിസത്തിനുള്ള അവാർഡ് 12 വർഷത്തിനുള്ളിൽ നാല് തവണ നേടിയ ശേഷം, 2001 ൽ അവർ ഇൻവെസ്റ്റിഗേറ്റീവ് ജേണലിസത്തിനുള്ള ജെയിം വി. ഓംഗ്പിൻ അവാർഡുകളുടെ ഹാൾ ഓഫ് ഫെയിമിലേക്ക് തിരഞ്ഞെടുക്കപ്പെട്ടു. 2003 ൽ പത്രപ്രവർത്തനത്തിനും സാഹിത്യത്തിനും ക്രിയേറ്റീവ് കമ്മ്യൂണിക്കേഷൻ ആർട്സിനുമുള്ള മാഗ്സസെ അവാർഡ് കൊറോണലിന് ലഭിച്ചു.
പുറം കണ്ണികൾ
വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ഫിലിപ്പീൻസിലെ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ
വി. ബാലൻ
ജീവിതരേഖ
പാലക്കാട് തൃത്താല സ്വദേശിയാണ്. പരമ്പരാഗതമായി നാടൻകലാരൂപങ്ങൾ പരിശീലിച്ച വി.ബാലൻ പറപൂതൻ കളി, ഭദ്രകാളിയാട്ടം, കുട്ടിച്ചാത്തനാട്ടം, കരിങ്കാളിയാട്ടം, മലവാഴിയാട്ടം തുടങ്ങിയ കലകളിൽ വിദഗ്ദ്ധനാണ്.
അവലംബം
വർഗ്ഗം:നാടൻ കലകളുടെ അവതാരകർ വർഗ്ഗം:നാടൻകലാരംഗത്തെ സംഭാവനകൾക്കുള്ള പി.കെ.കാളൻ പുരസ്‌കാരം ലഭിച്ചവർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
യുടിസി+01:24
യുടിസി+01:24 എന്നത് യുടിസിയിൽനിന്നും +01:24 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് യൂണിവേഴ്സൽ സ്റ്റാന്റേഡ് സമയത്തിൽ നിന്നു 01 മണിക്കൂർ 24 മിനിട്ട് മുന്നോട്ടുള്ള സമയമേഖലയാണ്. ഇത് വാർസോ മീൻ സമയം എന്നും അറിയപ്പെടുന്നു.
ISO 8601 സ്റ്റാന്റേഡിൽ ഈ സമയം എഴുതുന്നത് 2018-07-28T02:35:25+01:24 ഇങ്ങനെയാണ്.
19ാം നൂറ്റാണ്ടിന്റെ തുടക്കത്തിൽ പോളിഷ് - ലിത്വേനിയൻ കോമൺവെൽത്ത് രാജ്യങ്ങളലിൽ സമയമറിയാനാണ് ഇത് ഉപയോഗിച്ചിരുന്നത്.
1915 ആഗസ്റ്റ് 5ന് വാർസോ മധ്യയൂറേപ്യൻ സമയത്തിലേക്ക് മാറി, അങ്ങനെ പോളണ്ടിന്റെ മറ്റുഭാഗങ്ങളും അത് പിന്തുടർന്നു.
പുറമേക്കുള്ള കണ്ണികൾ
വർഗ്ഗം:യുടിസി വ്യതിയാനങ്ങൾ
ലഹരിവസ്തുക്കൾ
മനുഷ്യന്റെ ബോധ മണ്ഡലത്തിൽക്കടന്നു മയക്കമോ ഉത്തേജനമോ സൃഷ്ട്ടിക്കുവാൻ കഴിവുള്ള രാസവസ്തുക്കളെ ലഹരിവസ്തുക്കൾ എന്ന് പറയുന്നു. ലോകത്തിൽ ഏറ്റവും അധികം ഉപയോഗിക്കുന്ന ലഹരി വസ്തു പുകയിലയാണ്. മദ്യവും കഞ്ചാവും കറുപ്പും മോർഫിനും പെത്തടിനും മറ്റു ചില രാസവസ്തുക്കളും ലഹരിക്കായി ഉപയോഗിച്ച് വരുന്നു. ഏതുതരത്തിൽ ഉള്ള ലഹരിവസ്തുക്കൾ ഉപയോഗിച്ചാലും ശാരീരികമായും മാനസികമായും ഉള്ള പല പ്രശ്നങ്ങൾക്കും അത് വഴിവെക്കുന്നു.
മനുഷ്യനെ ശാരീരികമായും മാനസികമായും തകർക്കുന്ന സാമൂഹ്യ വിപത്താണ് ലഹരി.
വർഗ്ഗം:ലഹരിപദാർത്ഥങ്ങൾ
യാക്കൊബ് ബൂഹ് മെ
ദൈവശാസ്ത്രജ്ഞനും നിഗൂഢവാദ ദാർശനികനുമായിരുന്ന യാക്കൊബ് ബൂഹ് മെ പഴയ റോമൻ സാമ്രാജ്യത്തിൽപ്പെട്ടിരുന്നതും ഇപ്പോൾ പോളണ്ടിൽപ്പെടുന്നതുമായ സിലേഷ്യയിലാണ്  ജനിച്ചത് .(ഏപ്രിൽ24, 1575 –നവം: 17, 1624)
ലൂഥറൻ ധാരയിലെ പ്രധാന ക്രൈസ്തവചിന്തകനായിരുന്നു ബൂഹ്മെ. അദ്ദേഹത്തിന്റെ പ്രധാനകൃതിയായിരുന്നു അറോറ
ചെറി ചുങ്
ഒരു വിരമിച്ച ഹോങ്കോംഗ് ചലച്ചിത്ര നടിയാണ് ചെറി ചുങ് ചോർ-ഹംഗ് (ചൈനീസ്: 鍾楚紅; ജ്യുത്പിംഗ്: zung1 co2 hung4; ജനനം 16 ഫെബ്രുവരി 1960). 1980-കളിൽ ഹോങ്കോംഗ് സിനിമയിലെ മുൻനിര നടിമാരിൽ ഹക്കയുടെ വംശപരമ്പരയിൽപ്പെട്ട ഒരാളായിരുന്നു അവർ.
പശ്ചാത്തലം
1979 ലെ മിസ് ഹോങ്കോംഗ് മത്സരത്തിൽ പങ്കെടുത്ത ചുങ് മൂന്നാം റണ്ണറപ്പിൽ എത്തി. പിന്നീട് ചലച്ചിത്ര സംവിധായകൻ ജോണി ടോ അവളെ കണ്ടെത്തുകയും തന്റെ ആദ്യ ചിത്രമായ ദി എനിഗ്മാറ്റിക് കേസ് (1980) ൽ അരങ്ങേറ്റം കുറിക്കുകയും ചെയ്തു.
അവരുടെ സൗന്ദര്യവും ആകർഷണീയതയും അക്കാലത്ത് ഹോങ്കോങ്ങിലെ മുൻനിര നടിമാരിൽ ഒരാളായി അവളെ നയിച്ചു. അവരുടെ സിനിമാ ജീവിതത്തിൽ, അവരുടെ ഏറ്റവും പ്രശസ്തമായ പ്രകടനങ്ങളിലൊന്ന്, മേബൽ ച്യൂങ്ങിന്റെ ആൻ ഓട്ടംസ് ടെയിൽ (1987) എന്ന ചിത്രത്തിലായിരുന്നു. അവിടെ അവർ ചൗ യുൻ-ഫാറ്റ് അവതരിപ്പിച്ച പരുഷവും വിദ്യാഭ്യാസമില്ലാത്തതുമായ ഒരു പുരുഷനുമായി പ്രണയത്തിലാകുന്ന വിദ്യാസമ്പന്നയായ മധ്യവർഗ സ്ത്രീയായ ജെന്നിഫറിനെ അവതരിപ്പിച്ചു. ഹോങ്കോംഗ് ചലച്ചിത്ര ചരിത്രത്തിലെ ഏറ്റവും വിജയകരമായ റൊമാൻസ് ചിത്രങ്ങളിൽ ഒന്നായി ഈ ചിത്രം മാറി. അവരുടെ സുന്ദരമായ രൂപം കാരണം അവൾ ഹോങ്കോങ്ങിലെയും ചൈനീസ് വിനോദ വ്യവസായത്തിലെയും "മർലിൻ മൺറോ" എന്നറിയപ്പെടുന്നു. 1990-കളിൽ ചുങ് അഭിനയത്തിൽ നിന്ന് വിരമിച്ചു. ജോൺ വൂവിന്റെ വൺസ് എ തീഫ് (1991) ആയിരുന്നു അവരുടെ അവസാന ചിത്രം, അത് ഒരു ക്ലാസിക് കൂടിയായിരുന്നു.
1991ൽ അമേരിക്കയിൽ വെച്ച് പരസ്യവ്യവസായത്തിലെ ഗുരു മൈക്ക് ചുവിനെ വിവാഹം കഴിച്ചു. ഹോങ്കോംഗ് പരസ്യ വ്യവസായത്തിലെ നേട്ടങ്ങൾക്ക് ചു അറിയപ്പെടുന്നു. വിവാഹത്തിന് മുമ്പ്, അവർ "ശിശുരഹിതരായിരിക്കാൻ" ധാരണയിലെത്തിയിരുന്നു. 2007 ആഗസ്റ്റ് 24-ന്, വയറിലെ ക്യാൻസർ ബാധിച്ച് ചു മരിച്ചു. അദ്ദേഹത്തിന് കത്തോലിക്കാ സംസ്കാരം നൽകി.
പരിസ്ഥിതി സംരക്ഷണം പ്രോത്സാഹിപ്പിക്കുന്നതിൽ അവർ വളരെ സജീവമാണ്.
പുറംകണ്ണികൾ
വർഗ്ഗം:ഹോങ്കോംഗ് പരിസ്ഥിതി പ്രവർത്തകർ വർഗ്ഗം:1960-ൽ ജനിച്ചവർ
ലാറെഡോ, ടെക്സസ്
ലാറെഡോ അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത്, വെബ് കൗണ്ടിയിലെ ഒരു നഗരവും കൗണ്ടി സീറ്റുമാണ്. മെക്സിക്കോയിലെ തമൗലിപാസിലെ ന്യൂവോ ലാറെഡോയ്ക്ക് എതിർവശത്ത്, സൗത്ത് ടെക്സസിലെ റിയോ ഗ്രാൻഡെ നദിയുടെ വടക്കേ കരയിലാണ് ഇത് സ്ഥിതിചെയ്യുന്നത്. ലാറെഡോയ്ക്ക് ഏഴ് പതാകകൾ (ടെക്സസിലെ ആറ് പതാകകൾ കൂടാതെ, ഇപ്പോൾ നഗരത്തിന്റെ പതാകയായി മാറിയ റിയോ ഗ്രാൻഡെ എന്ന മുൻ റിപ്പബ്ലിക്കിന്റെ പതാക) പറക്കുന്ന സവിശേഷതയുണ്ട്.
2020 ലെ യു.എസ്. കനേഷുമാരി പ്രകാരം, 255,205 ജനസംഖ്യയുണ്ടായിരുന്ന ഈ നഗരം ടെക്സസിലെ ഏറ്റവും ജനസംഖ്യയുള്ള 11-ാമത്തെ നഗരമായും കാലിഫോർണിയിലെ സാൻ ഡിയേഗോ, ടെക്സസിലെ എൽ പാസോ എന്നിവയ്ക്ക് ശേഷം മെക്സിക്കൻ അതിർത്തിയിലെ ഏറ്റവും ജനസംഖ്യയുള്ള മൂന്നാമത്തെ യു.എസ്. നഗരമായും മാറി. അതിന്റെ മെട്രോപൊളിറ്റൻ പ്രദേശം യു.എസിലെ 178-ാമത്തെ വലിയ പ്രദേശവും, കൂടാതെ 267,114 ജനസംഖ്യയുള്ള വെബ് കൗണ്ടി മുഴുവനായും ഉൾപ്പെടുന്നു. 636,516 ജനസംഖ്യയുള്ള ക്രോസ്-ബോർഡർ ലാറെഡോ-ന്യൂവോ ലാറെഡോ മെട്രോപൊളിറ്റൻ ഏരിയയുടെ ഭാഗവുംകൂടിയാണ് ലാറെഡോ നഗരം.
95%-ത്തിലധികം ഉയർന്ന ഹിസ്പാനിക് അനുപാതത്താൽ ശ്രദ്ധേയമാണ് ലാറെഡോ നഗരം. പ്യൂർട്ടോ റിക്കോയ്ക്ക് പുറത്തുള്ള അമേരിക്കൻ ഐക്യനാടുകളിലെ ഏത് നഗരത്തിലെയും ഹിസ്പാനിക് അമേരിക്കക്കാരുടെ ഏറ്റവും ഉയർന്ന അനുപാതമാണ്. യു.എസിലെ ഏറ്റവും കുറഞ്ഞ വംശീയ വൈവിധ്യമുള്ള നഗരങ്ങളിൽ ഒന്നാണിത്. ടെക്സസ് A&M ഇന്റർനാഷണൽ യൂണിവേഴ്സിറ്റിയും ലാറെഡോ കോളേജും ലാറെഡോയിലാണ് സ്ഥിതിചെയ്യുന്നത്. ലാറെഡോ ഇന്റർനാഷണൽ എയർപോർട്ട് ലാറെഡോ നഗരപരിധിക്കുള്ളിലും അതേസമയം ക്വെറ്റ്സാൽകോട്ടൽ അന്താരാഷ്ട്ര വിമാനത്താവളം മെക്സിക്കൻ ഭാഗത്ത് ന്യൂവോ ലാറെഡോയ്ക്ക് സമീപത്തുമാണ്.
അവലംബം
വർഗ്ഗം:ടെക്സസിലെ പട്ടണങ്ങൾ
ടോം ഗ്രീൻ കൗണ്ടി
ടോം ഗ്രീൻ കൗണ്ടി യു.എസ്. സംസ്ഥാനമായ ടെക്സസിലെ എഡ്വേർഡ്സ് പീഠഭൂമിയിൽ സ്ഥിതിചെയ്യുന്ന ഒരു കൗണ്ടിയാണ്. 2010 ലെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ജനസംഖ്യ 110,224 ആയിരുന്നു. സാൻ ഏഞ്ചലോയാണ് ഇതിന്റെ കൗണ്ടി ആസ്ഥാനം. 1874-ൽ സൃഷ്ടിക്കപ്പെട്ട കൗണ്ടി തൊട്ടടുത്ത വർഷം സംയോജിപ്പിക്കപ്പെട്ടു. ടോം ഗ്രീൻ കൗണ്ടി സാൻ ഏഞ്ചലോ, ടിഎക്സ് മെട്രോപൊളിറ്റൻ സ്റ്റാറ്റിസ്റ്റിക്കൽ മേഖലയിൽ ഉൾപ്പെട്ടിരിക്കുന്നു.
ചരിത്രം
1874 മാർച്ച് 13 ന് ടെക്സസ് സംസ്ഥാന നിയമസഭയാൽ സ്ഥാപിക്കപ്പെട്ട കൗണ്ടി, കോൺഫെഡറേറ്റ് ബ്രിഗേഡിയർ ജനറലായിരുന്ന തോമസ് ഗ്രീന്റെ പേരിലാണ് അറിയപ്പെടുന്നത്. സ്ഥാപനകാലത്ത് ഈ കൗണ്ടി 60,000 ചതുരശ്ര മൈൽ (160,000 ചതുരശ്ര കിലോമീറ്റർ) വിസ്തൃതിയായിരുന്നു.
ബെൻ ഫിക്ലിൻ പട്ടണമായിരുന്നു യഥാർത്ഥ കൗണ്ടി സീറ്റ്. 1882-ൽ കൊഞ്ചോ നദിയിലെ വെള്ളപ്പൊക്കം പട്ടണം നശിപ്പിക്കുകയും 65 പേർ മുങ്ങിമരിക്കുകയും ചെയ്തു. കൗണ്ടി സീറ്റ് സാന്താ ഏഞ്ചലയിലേക്ക് മാറ്റി. 1883-ൽ യു.എസ്. പോസ്റ്റ് ഓഫീസ് പട്ടണത്തിന്റെ പേര് ഔദ്യോഗികമായി സാൻ ആഞ്ചലോ എന്ന് മാറ്റി.
ടോം ഗ്രീൻ കൗണ്ടിക്ക് പടിഞ്ഞാറ് വരെ നീളമുള്ള ഒരു ഇടുങ്ങിയ സ്ഥലമുണ്ട്. ഈ അസാധാരണ സവിശേഷതയ്ക്ക് കാരണം, പടിഞ്ഞാറ് റീഗൻ കൗണ്ടി ടോം ഗ്രീൻ കൗണ്ടിയുടെ ഭാഗമായിരുന്നതിനാലും ടെക്സസ് സംസ്ഥാനം എല്ലാ കൗണ്ടികൾക്കും അവരുടെ കൗണ്ടി ആസ്ഥാനത്തേയ്ക്ക് ഒരു ലാൻഡ് റൂട്ട് വേണമെന്ന് ആവശ്യപ്പെട്ടിരുന്നതിനാലുമാണ്. അതിനാൽ, രണ്ട് പ്രധാന പ്രദേശങ്ങളെ ബന്ധിപ്പിക്കുന്നതിനുവേണ്ടി ചെറിയ ഭൂപ്രദേശം നൽകപ്പെട്ടു. 1903-ൽ, പടിഞ്ഞാറൻ വിഭാഗത്തിലെ താമസക്കാർ സ്വന്തം കൗണ്ടി (റീഗൻ കൗണ്ടി) രൂപീകരിക്കുന്നതിന് വോട്ടുചെയ്തപ്പോൾ അതേ വോട്ടെടുപ്പിൽത്തന്നെ ബന്ധിപ്പിക്കുന്ന സ്ട്രിപ്പ് ടോം ഗ്രീൻ കൗണ്ടിയുടെ ഭാഗമായി തുടരാൻ തീരുമാനിക്കുകയു ചെയ്തു.
യു.എസ്. സെൻസസ് ബ്യൂറോയുടെ കണക്കനുസരിച്ച്, കൗണ്ടിയുടെ ആകെ വിസ്തീർണ്ണം 1,541 ചതുരശ്ര മൈൽ (3,990 ചതുരശ്ര കിലോമീറ്റർ) ആണ്, അതിൽ 1,522 ചതുരശ്ര മൈൽ (3,940 ചതുരശ്ര കിലോമീറ്റർ) കരപ്രദേശവും ബാക്കി 19 ചതുരശ്ര മൈൽ (49 ചതുരശ്ര കിലോമീറ്റർ) അതായത് 1.2 ശതമാനം ഭാഗം വെള്ളവുമാണ്.
ബാൽഫോർ പ്രഖ്യാപനം
പലസ്തീനിൽ ജൂത ജനതയ്ക്ക് ഒരു ദേശീയ ഭവനം സ്ഥാപിക്കുന്നതിനുള്ള പിന്തുണ പ്രഖ്യാപിച്ചുകൊണ്ട് 1917 ലെ ഒന്നാം ലോകമഹായുദ്ധസമയത്ത് ബ്രിട്ടീഷ് സർക്കാർ നടത്തിയ പ്രഖ്യാപനമാണ് ബാൽഫോർ പ്രഖ്യാപനം. സയണിസ്റ്റ് ഫെഡറേഷൻ ഓഫ് ഗ്രേറ്റ് ബ്രിട്ടൻ ആൻഡ് അയർലണ്ടിന് കൈമാറാനായി 1917 നവംബർ 2-ന് യുണൈറ്റഡ് കിംഗ്ഡം വിദേശകാര്യ സെക്രട്ടറി ആർതർ ബാൽഫോർ ബ്രിട്ടീഷ് ജൂത സമൂഹത്തിന്റെ നേതാവായ റോത്‌ചൈൽഡ് പ്രഭുവിന് അയച്ച കത്തിലാണ് ഈ പ്രഖ്യാപനമുള്ളത്. പ്രഖ്യാപനം 1917 നവംബർ 9 ന് പ്രസിദ്ധീകരിക്കപ്പെട്ടു.
1914 നവംബറിൽ ഓട്ടോമൻ സാമ്രാജ്യത്തിനെതിരായ യുദ്ധ പ്രഖ്യാപനത്തെത്തുടർന്ന്, ബ്രിട്ടീഷ് യുദ്ധ മന്ത്രിസഭ പലസ്തീന്റെ ഭാവി എന്താവണമെന്ന് ആലോചിച്ചുതുടങ്ങി; രണ്ട് മാസത്തിനുള്ളിൽ സയണിസ്റ്റ് കാബിനറ്റ് അംഗമായ ഹെർബർട്ട് സാമുവൽ ഒരു മെമ്മോറാണ്ടം സമർപ്പിച്ചു. യുദ്ധത്തിൽ ജൂതന്മാരുടെ പിന്തുണ നേടുന്നതിനായി സയണിസ്റ്റ് താല്പര്യങ്ങളെ പിന്തുണക്കണമെന്ന് അതിൽ ബ്രിട്ടനോട് ആവശ്യപ്പെട്ടിരുന്നു. ബ്രിട്ടീഷ് പ്രധാനമന്ത്രിയായിരുന്ന എച്ച്. എച്ച്. അസ്ക്വിത്ത്, പലസ്തീനോടും ഓട്ടോമൻ സാമ്രാജ്യത്തോടുമുള്ള നയം നിർണ്ണയിക്കാൻ 1915 ഏപ്രിലിൽ ഒരു കമ്മിറ്റി രൂപീകരിച്ചു. ഓട്ടോമൻ സാമ്രാജ്യത്തിന്റെ യുദ്ധാനന്തര പരിഷ്കരണപദ്ധതിയെ അനുകൂലിച്ച അസ്ക്വിത്ത്, പക്ഷെ 1916 ഡിസംബറിൽ രാജിവച്ചൊഴിഞ്ഞു; അദ്ദേഹത്തിന്റെ പകരക്കാരനായി വന്ന ഡേവിഡ് ലോയ്ഡ് ജോർജ് ഒട്ടോമൻ സാമ്രാജ്യത്തെ വിഭജിക്കാനാണ് താല്പര്യപ്പെട്ടത്. ബ്രിട്ടീഷുകാരും സയണിസ്റ്റുകളും തമ്മിലുള്ള ചർച്ചകൾക്കൊടുവിൽ പലസ്തീനിൽ ജൂതഗേഹം സ്ഥാപിക്കാൻ മുൻകൈ എടുക്കാമെന്ന് രേഖാമൂലം ബ്രിട്ടൻ സമ്മതിച്ചു. ഇതാണ് ബാൽഫോർ പ്രഖ്യാപനത്തിലേക്ക് വഴിവെച്ചത്.
ഗ്രന്ഥസൂചി
വർഗ്ഗം:ഇസ്രയേലിന്റെ ചരിത്രം വർഗ്ഗം:സയണിസം
ബെൻ ആഫ്ലെക്ക്
ഒരു അമേരിക്കൻ ചലച്ചിത്ര നടനും തിരക്കഥാകൃത്തും സംവിധായകനും നിർമ്മാതാവുമാണ് ബെൻ ആഫ്ലെക്ക് (ജനനം ഓഗസ്റ്റ് 15, 1972). മാൾ റാറ്റ്സ്(1995), ചേസിംഗ് ഏയ്മി(1997) ഡോഗ്മ(1999) തുടങ്ങിയ ചിത്രങ്ങളിലൂടെയാണ് അദ്ദേഹം പ്രശസ്തനായത്. മാറ്റ് ഡാമണുമായി ചേർന്നു രചിച്ച ഗുഡ് വിൽ ഹണ്ടിംഗ് (1997) എന്ന ചിത്രത്തിലൂടെ തിരക്കഥക്കുള്ള ഗോൾഡൻ ഗ്ലോബ് അവാർഡും അക്കാഡമി അവാർഡും നേടി. ആർമഗെഡൺ(1998), പേൾ ഹാർബർ (2001) തുടങ്ങിയ മുഖ്യധാരാ ഹിറ്റ് ചിത്രങ്ങളിലും അഭിനയിച്ചു.
നിരൂപകപ്രശംസ നേടിയ ഒരു സംവിധായകൻ കൂടിയാണ് ബെൻ ആഫ്ലെക്ക്. ഇദ്ദേഹം സംവിധാനം ചെയ്ത ആർഗോ(2012) എന്ന ചിത്രം മികച്ച ചിത്രത്തിനും മികച്ച സംവിധായകനുമുള്ള 2013-ലെ ഗോൾഡൻ ഗ്ലോബ് അവാർഡുകളും മികച്ച ചിത്രത്തിനുള്ള അക്കാഡമി അവാർഡും നേടി.
ഡെമോക്രാറ്റ് പാർട്ടിയുടെ അനുഭാവിയായ ഇദ്ദേഹം രാഷ്ട്രീയത്തിലും സാമൂഹ്യസേവനപ്രവർത്തനങ്ങളിലും വ്യാപൃതനാണ്. നല്ലൊരു പോക്കർ കളിക്കാരൻ കൂടിയായ ബെൻ ആഫ്ലെക്ക് 2004 ജൂൺ 20-നു നടന്ന കാലിഫോർണിയ സ്റ്റേറ്റ് പോക്കർ ചാമ്പ്യൻഷിപ്പിൽ ഒന്നാം സ്ഥാനം നേടി.
2005-ൽ ജെന്നിഫർ ഗാർനറിനെ വിവാഹം കഴിച്ചു. 2017-ൽ വിവാഹമോചനത്തിന് കേസ് ഫയൽ ചെയ്തു. വയലറ്റ്, സെറാഫിന എന്നീ രണ്ട് പെണ്മക്കളും സാമുവൽ എന്നൊരു മകനും ഉണ്ട്.
മാറ്റ് ഡാമണുമായി ചേർന്ന് ലൈവ്‌പ്ലാനറ്റ് എന്നൊരു നിർമ്മാണക്കമ്പനി ആരംഭിച്ചിരുന്നു. 2012-ൽ ഇവർ പേൾ സ്‌റ്റ്രീറ്റ് ഫിലിംസ് എന്നൊരു കമ്പനി രൂപീകരിച്ചു.
അവലംബം
വർഗ്ഗം:1972-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:ഹോളിവുഡ് ചലച്ചിത്ര നടന്മാർ വർഗ്ഗം:അമേരിക്കൻ ചലച്ചിത്ര നിർമ്മാതാക്കൾ വർഗ്ഗം:അമേരിക്കൻ ചലച്ചിത്രസംവിധായകർ
മൊഹബത്ത് (ചലച്ചിത്രം)
ഈസ്റ്റ് കോസ്റ്റ് വിജയൻ സംവിധാനം ചെയ്ത് നിർമ്മിക്കുന്ന 2011-ലെ മലയാളം-ഭാഷാ സംഗീത പ്രണയ ചിത്രമാണ് മൊഹബത്ത്. മീരാ ജാസ്മിൻ, മുന്ന, ആനന്ദ് മൈക്കിൾ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. സിദ്ദിഖ് ഷമീർ സ്വന്തം നോവലായ കളിപ്പാവകളെ ആസ്പദമാക്കി രചന ചെയ്തിരിക്കുന്നഈ ചിത്രത്തിൽ എസ് ബാലകൃഷ്ണൻ അദ്ദേഹത്തിന്റെ മടങ്ങിവരവിൽ സംഗീതസംവിധാനം ചെയ്തിരിക്കുന്നു. പ്രശസ്ത ഗായകൻ ഹരിഹരൻ ഒരു ഗാനരംഗത്തിൽ സ്വയം പ്രത്യക്ഷപ്പെടുമ്പോൾ റോമ ഒരു അതിഥി വേഷത്തിൽ എത്തുന്നു.